Зеро, ўтмишини бус-бутун, борича асраётган, кўзига тўтиё қилган халқ, ҳеч шубҳасиз, башарият олдида мўътабар бир мақомдадир. Боболар қўлида ҳақиқат машъали бўлган ҳужжатларни бугун ўз кўзи билан кўрган ўспирин тарих олдидаги масъулиятни янада теранроқ англаса, не ажаб. Шу боис ҳар қандай давлатнинг қудрати, унинг ноёб бойлиги дуру жавоҳирлари билан эмас, балки кўҳна битиклар, ёдномалар, тақдирлар акс этган архивлар билан ўлчанади, десак, муболаға бўлмас.\nБинобарин, истиқлолнинг илк йиллариданоқ Ватанимиз тарихини холис ҳамда жиддий ўрганишга бўлган муносабат тубдан ўзгарди. Республикамизда Миллий архив фонди вужудга келди. Ташкилот ва идораларда тарихий, сиёсий, иқтисодий, илмий ҳамда маънавий аҳамиятга эга ҳужжатларни давлат архивлари сақловига тўлиқ ва ўз муддатида қабул қилиш тизимли равишда олиб борилиши йўлга қўйилди. Натижада мустақилликкача бўлган даврда давлат архивларида сақланаётган Миллий архив фонди ҳужжатлари 4,8 миллион сақлов бирлигини ташкил этган бўлса, бугунги кунда уларнинг сони 8,6 миллионга етди.\nЎзбекистон Республикаси Миллий архив фонди давлатга тегишли ва тегишли бўлмаган қисмлардан иборат. Биринчи гуруҳга кимнинг тасарруфида эканлигидан қатъи назар, доимий сақланиши зарур бўлган, давлат мулки ҳисобланган архив ҳужжатлари киради.\nУлар, албатта, давлат архивларида ёки қонунчиликда ўзида сақлаш ҳуқуқи берилган муассасаларда сақланиши мумкин. Иккинчи гуруҳи эса доимий сақланиши лозим бўлган, нодавлат корхоналар, муассасалар ва ташкилотлар фаолияти натижасида яратилган архив ҳужжатлари, шунингдек, жисмоний шахслар архив ҳужжатларидан иборат. Улар нодавлат архивларда сақланиши мумкин.\nАрхивлар ҳар йили фонд ташкил этувчи ташкилотларнинг, яъни жамлаш манбаларининг рўйхатини тузиб боради. Унга давлат органлари билан бирга, жамоат ташкилотлари, корхоналар ҳам киритилади. Бироқ фаолият кўрсатаётган барча жамоат ташкилотлари, корхона ҳамда муассасалар ҳужжатларини давлат сақловига олишнинг имкони йўқ. Шу боис давлат архивларининг жамлаш манбалари рўйхатига киритилмаган ташкилотларнинг ҳужжатларини сақлаш учун нодавлат архивлари ташкил этилмоқда. Улар зиммасига мамлакатимиз ҳаётига оид муҳим аҳамиятга эга ҳужжатлар сақловини таъминлаш бўйича қатор масъулиятли вазифалар юкланган.\nЎз навбатида, сақлов сифатини таъминлаш ва уларнинг тўлиқ жамланишига эришиш мақсадида соҳа тизими кенгайтирилди. Хусусан, истиқлолгача мамлакатимизда 72 давлат архиви фаолият юритган бўлса, бугунги кунда уларнинг сони 103 тага етди. Бу борада 2010 йил 15 июнда қабул қилинган “Архив иши тўғрисида”ги Қонун, Вазирлар Маҳкамасининг 2004 йил 3 февралдаги “Ўзбекистон Республикасида архив ишини бошқаришни янада такомиллаштириш тўғрисида”ги қарори ҳамда бошқа қатор меъёрий-ҳуқуқий ҳужжатлар муҳим асос бўлиб хизмат қилмоқда. Яратилган қонунчилик тизими архивларнинг моддий-техника базасини янада мустаҳкамлаш, электрон архив фондларини яратиш, ҳужжатларни қайта тиклаш ва рақамлаштиришнинг замонавий ускуналари билан жиҳозлашда янги истиқболларни очмоқда.\nБугунги кунга қадар республикамизнинг барча ҳудудида 22 та янги давлат архиви бинолари қурилиб, фойдаланишга топширилгани фикримизнинг яққол далилидир. Бундан ташқари, 5 та давлат архиви биноси тўлиқ реконструкциядан чиқарилди. Энг муҳими, улар замонавийлиги, илғор ахборот-коммуникация технологиялари билан жиҳозланиши даражасига кўра ажралиб туради. Амалиётга изчиллик билан татбиқ этилаётган шу каби саъй-ҳаракатлар туфайли давлат архивларининг сиғимдорлиги 2,5 миллион сақлов бирлигига ортди.\n2008 йилдан бошлаб барча давлат архивида ҳужжатларнинг “умри”ни узайтириш мақсадида алоҳида қимматли ҳужжатларнинг электрон нусхаларини яратиш ишларига киришилди. Ҳозирги пайтга қадар 417 минг сақлов бирлигидан ортиқ, шу жумладан, 3,6 миллион қоғоз асосдаги, 205 минг фото, 1600 кино, 2400 фоно архив ҳужжатларининг электрон нусхалари яратилиб, жами давлат архивларида сақланаётган алоҳида қимматли ҳужжатларнинг 35 фоизи электрон форматга ўтказилди.\nБугунги кунда ахборот олишга бўлган эҳтиёж тобора ошиб бораяпти. Мазкур жараён архивлар фаолиятини ривожлантиришда янгича ёндашувни талаб этмоқда. Шу боис мавжуд миллий архив муассасалари замонавий ахборот-коммуникация технологиялари билан жиҳозланишига катта эътибор қаратилаяпти. Бу эса иш самарадорлигини оширибгина қолмай, ҳужжатларни сифатли ҳамда узоқ муддат сақлаш имкониятини бермоқда. Шу билан бирга, аҳолининг архив ҳужжатларидан фойдаланишига кенг шароит яратиш мақсадида www.archive.uz сайти мунтазам фаолият юритаётир. Ушбу сайт-да “Хизматлар” ва “Интерактив хизматлар” туркумларида фуқароларга архив муассасалари томонидан кўрсатиладиган хизматларга оид кенг кўламли маълумотлар ҳавола қилинган ҳамда аҳолига он-лайн-қабулхона ва ишонч почтасига мурожаат этиш шароитлари яратилган. Фуқароларга Ягона давлат интерактив хизматлари портали -орқали ҳам яқиндан кўмак берилаяпти.\nЎзбекистон Республикаси Марказий давлат архивлари, Тошкент шаҳар ҳамда Сирдарё, Андижон, Қашқадарё, Жиззах вилоятлари давлат архивларида жорий этилган замонавий ахборот (сенсорли) киоскларининг электрон базалари янада кенгайтирилиб, 50 минг 753 та корхона, ташкилот ва муассасанинг давлат архивларида сақланаётган шахсий таркиб ҳужжатлари тўғрисида маълумотлар жойлаштирилди.\nБу каби қулайликлар туфайли ҳужжатлардан фойдаланувчилар ҳамда қизиқувчиларнинг сони тобора ортмоқда. Биргина ўтган йилнинг ўзида 31 минг 400 дан ортиқ ҳужжат мурожаат қилувчилар томонидан кўриб чиқилган. Фуқароларнинг 190 мингдан зиёд ижтимоий-ҳуқуқий сўровларига жавоб қайтарилган.\nКейинги йилларда архив иши бўйича халқаро ва нуфузли ташкилотлар билан ўзаро алоқалар, шунингдек, ҳамкорлик йўлга қўйилди. Польша, Италия, Греция ҳамда Россия билан соҳага доир ҳамкорлик шартномалари имзоланган.\nРеспубликамизда 28 та касб-ҳунар коллежи, 4 та университетда архив иши ва иш юритиш йўналишида малакали кадрлар тайёрланмоқда. Архив идоралари таълим муассасалари билан ҳар томонлама ҳамкорлик алоқаларини олиб бормоқда. Ёш мутахассисларнинг архивларда амалиёт ўташи, битирув малакавий ишини ҳимоя қилишлари учун кенг имкониятлар яратилган.\n2009 йилининг май ойидан бошлаб “Ўзархив” агентлиги Халқаро архивлар кенгашининг “А” гуруҳи (Миллий архив хизматлари) бўйича, ана шу йилнинг ноябрь ойида эса, мазкур кенгашнинг Евро-Осиё ҳудудий бўлимига аъзоликка қабул қилинди. Эндиликда нафақат архив иши бўйича жаҳон тажрибаларини кенг ўрганиш, балки соҳага оид инновацияларни хорижий мутахассислар билан атрофлича муҳокама қилиш имкониятлари вужудга келди. Архив мутахассислари Греция, Франция, Польша, Корея Республикаси, Малайзия сингари давлатларда тажриба алмашиб қайтдилар.\nДарҳақиқат, архивлар — буюк тарихимиз кўзгуси. Уларда халқимиз босиб ўтган ўтмиш, бугунги дориламон кунларимиздан гувоҳлик берувчи ҳужжатлар жамулжам. Демак, уларни келажак авлодга бекаму кўст етказиш соҳа мутахассисларининг муҳим вазифасидир.\nМ. ЛАРИН, Архив иши ва иш юритиш бўйича Бутунроссия илмий-тадқиқот институти директори, тарих фанлари доктори, профессор:\n— Ўзбекистонда Президент Ислом Каримов раҳнамолигида барча соҳада улкан ютуқ ва марралар қўлга киритилмоқда. Жумладан, архив соҳасини ривожлантириш борасидаги ишларга ҳавас қилса арзийди. Айниқса, Марказий давлат архивлари қадимий ҳамда мамлакатингиз истиқлол йилларидаги ҳужжатларга бойлиги билан ажралиб туради. Уларнинг энг замонавий техника ҳамда технологиялар асосида сақланиши, улардан фуқаролар эмин-эркин фойдаланишини алоҳида таъкидлашни истардим. Ишонч билан айтишим мумкинки, Ўзбекистондаги архив соҳасида орттирилган бой тажрибадан -дунёнинг ривожланган мамлакатлари ҳам ўрнак олса арзийди.\nМазкур рукндаги бошқа мақолалар: « «Ягона дарча»: шаффоф ва тезкор\tКучли ижтимоий сиёсат — фаровон турмуш асоси »


Ўрмонлар ҳимоясига дарахт тепасида икки йил... - BBC Uzbek - Multimedia\nЎрмонлар ҳимоясига дарахт тепасида икки йил...\nСўнгги янгиланиш 18 декабр 2012 - 10:19 GMT\nДарахт тепасида Янги Йил кутганмисиз? Миранда Гибсон иккинчи йил Янги Йилни осмонга яқин қарши олмоқда. Миранда ўтган йил дарахтга чиқиб олган бўлса, ўшандан буён оёғи ерга тегмаган. У Тасмания оролидаги ўрмонларни асраб йўлида кураш олиб бормоқда. Томоша қилишmp4\nДарахт тепасида Янги Йил кутганмисиз? Австралиялик Миранда Гибсон иккинчи йил Янги Йилни осмонга яқин қарши олмоқда. Миранда ўтган йил дарахтга чиқиб олган бўлса, ўшандан буён оёғи ерга тегмаган. У Тасмания оролидаги ўрмонларни асраб йўлида кураш олиб бормоқда.


Жамият 08:38 / 14.02.2020 7327\nЖорий йилнинг 13 февраль куни соат 21:00ларда Андижон вилояти Андижон тумани ҳудудида Асака туманида яшовчи Х.М. “Нексия-3” русумли транспорт воситаси тезлигини меъёридан ошириб бошқариши оқибатида, шу йўналишда йўлнинг ўнг четида тўхтаб турган “ЗИЛ-130” русумли юк автомашинасига урилиб, тўқнашув содир этган.\nНатижада, “Нексия-3” русумли автомашина йўловчилари И.Ж. ва Н.П. тан жароҳатлари олиб воқеа жойида вафот этишган. Ушбу транспорт воситаси ҳайдовчиси Х.М. ва йўловчиси М.Б. тан жароҳати олиб шифохонага ётқизилган.\n“Ҳурматли ҳаракат иштирокчилари, йўлларда ҳаракатланганда белгиланган тезлик талабларига қатъий риоя этинг. Тезликни меъёридан ошириб, ўзингиз ва бошқа ҳаракат иштирокчилари ҳаётини хавф остида қолдирманг. Унутманг, сизни уйда фарзандларингиз, ота-онангиз, яқинларингиз кутади. Ҳар доим йўл ҳаракати қоидаларига риоя қилинг”, - дейилади Ўзбекистон Республикаси ИИВ ЙҲХББ ахборот хизмати маълумотида.


Улуғбек - www.ziyouz.uz\nБош саҳифа Илм ва фанТарихЎзбекистон ҳукмдорлариУлуғбек\n(1394 йил 22 март, Султония шаҳри, Эрон Озарбайжони — 1449 йил 27 октябр, Самарқанд)\nУлуғбек ўзбек халқи тарихида буюк астроном ва математик, давлат арбоби сифатида из қолдирган. Шоҳрухнинг ўғли, Амир Темурнинг набирасидир Соҳибқироннинг “беш йиллик юриш”ида (1392-96) Ироқдаги Мордин қалъасини қамал қилиш чоғида туғилган. Шарафуддин Али Яздий “Зафарнома” асарида ёзишича, Амир Темур ҳузурига чопар келиб Улуғбекнинг туғилгани ва мунажжимлар бу невара келажакда ҳам олим, ҳам ҳукмдор бўлишини башорат қилганлари хушхабарини етказади. Соҳибқирон хурсандлигидан Мордин қалъаси қамалини тўхтатиб, унинг халқига юкланган тўловни бекор қилади. Унинг ўз набирасига Муҳаммад Тарағай ва Улуғбек деб исм қўйганини ҳам мунажжимларнинг юқоридаги башорати билан боғлаш мумкин. Амир Темур Улуғбек тарбиясига алоҳида эътибор берган ва уни давлат аҳамиятига молик тадбирларда қатнаштирган. Клавихонинг қайд этишича, Улуғбек бобосининг хорижий элчиларни қабул қилиш маросимларида иштирок этган. 1404 йил Конигилда ўтказилган тантаналарда Амир Темур олтита набирасининг (жумладан, Улуғбекнинг) никоҳ тўйларини ўтказган. Тўйда Соҳибқирон Улуғбекка Тошкент, Сайрам, Янги (ҳоз. Тароз), Ашпара ва Мўғулистонни то Хитой ҳудудигача суюрғол қилиб берган. Амир Темур Ўтрорда вафот этган чоғда Улуғбек ҳам ўша ерда бўлган.\nТемурийлар ўртасида тожу тахт учун кураш бошланган. Ўтрордан қайтган Шоҳрух фарзандлари — Улуғбек ва Иброҳим Султонни амирлар пойтахт Самарқандга киритмайдилар, улар Бухородан паноҳ топишган. Самарқанд тахтини Халил Султон эгаллаган. Хуросонни бошқариб турган Шоҳрух Улуғбекка дастлаб Андхўй билан Шибирғонни, кейинчалик Хуросоннинг Тус, Хабушон, Калот, Бовард, Насо, Ёзир, Сабзавор ва Нишопурдан иборат қисмини бошқаришни топширган. 1410 йил Шоҳрух Мовароуннаҳрни ўз тасарруфига киритгач, уни идора этишни Туркистон вилояти билан бирга Улуғбекка топшириб, Соҳибқирон васиятини қайта тиклаган. Улуғбек ёш (15 ёш) бўлгани сабабли амир Шоҳмалик унга ҳомий этиб белгиланган. Лекин Шоҳмаликнинг рақиби — Ўтрордаги Шайх Нуриддин ва Муҳаммад Жаҳонгирнинг Ҳисордаги волийлари 1410- йил баҳорида Улуғбек ва Шоҳмаликка қарши чиққанлар. Шу йилнинг ёзида Шоҳрух иштирокида бўлган жангда Шоҳмалик ва Улуғбек ғалаба қилганлар. 1411 йил сентабрда Шоҳрух Самарқандга келиб, Шоҳмаликни ўзи билан Ҳиротга олиб кетган ва кейинчалик Хоразмга ҳоким қилиб юборган (1413).\nШу вақтдан бошлаб Улуғбек Мовароуннаҳрни мустақил идора этишга киришган. Шоҳрух Мовароуннаҳрда бошқа темурий шаҳзодаларга ҳам мулк ажратган эди. Чунончи, Ҳисори Шодмонни Муҳаммад Султоннинг ўғли Муҳаммад Жаҳонгир мирзога, Ўзганд вилоятини Умаршайхнинг ўғли Амирак Аҳмадга суюрғол қилган эди. Бироқ улар Улуғбекка тобе эдилар. 1414-15 йил улар ўртасида ихтилоф чиқиб, Улуғбек Амирак Аҳмад устига қўшин тортган ва уни енгган. Шоҳрух Амирак Аҳмадни Хуросонга чақиртириб олган; Қашғар ҳам то 1428 йилгача Улуғбекка тегишли бўлган. Улуғбек ўз ҳукмронлиги давомида 2 марта йирик ҳарбий юриш қилган. Биринчисида 1425 йил Мўғулистон хони Шермуҳаммад ўғлон (1421-1425) ўзини мустақил хон деб эълон қилганда, Улуғбек унга қарши юриш қилиб зафар қозонган. Улуғбекнинг 2-юриши Сиғноқ шаҳри томон бўлган. Сирдарёнинг қуйи ҳавзаси Улуғбек тасарруфида эди. Улуғбек 1427 йил Сиғноқ яқинида унинг мулкига таҳдид қилган Бароқ ўғлон билан тўқнашган ва мағлубиятга учраган. Душман Улуғбекни таъқиб қилиб, Самарқанд остоналаригача келган. Мовароуннаҳр хавф остида қолганлиги туфайли Шоҳрух Хуросондан катта лашкар тортиб келиб хавфни бартараф этади.\nШоҳрух вафоти (1447, 12 март)дан кейин Улуғбекнинг катта ўғли Абдуллатиф ворис сифатида Темурийлар ҳукмдори бўлиб қолади. Лекин Шоҳрухнинг қаттиққўл хотини Гавҳаршод бегим бу ҳақда ўз фикрига эга эди. У Шоҳрух даврида Темурийларнинг пойтахти бўлиб қолган Ҳирот тахтига марҳумнинг 3-ўғли бўлмиш Бойсунғур мирзонинг ўғли ва суюкли набираси Алоуддавла мирзони ўтқазиш тарафдори эди. Гавҳаршод бегим Ҳирот тахтига Алоуддавлани ўтқазганини Улуғбекка нисбатан исён деб қаралмоғи керак эди. Шунинг учун Улуғбек 1448 йил баҳорида Абдуллатиф билан биргаликда 90 минг аскар билан Хуросонга келиб, Ҳирот яқинида бўлган жангда Алоуддавлани тор-мор қилади. Ғалаба Абдуллатифнинг шахсий шижоати ва лашкарбошилик истеъдоди туфайли эришилган бўлса ҳам, Улуғбек фатҳномани кичик ўғли Абдулазиз номидан эълон қилади. Ундан ташқари, бобоси Шоҳрух томонидан Абдуллатифга васият қилинган Ҳиротдаги Ихтиёриддин қалъаси ва унинг ичидаги бойликларини ҳам Улуғбек Абдулазизга беради. Шундан сўнг Улуғбек билан Абдуллатиф ўртасидаги муносабат очиқ душманлик тусини олади. Улуғбек Самарқандда Абдулазизни қолдириб, лашкар билан катта ўғлига қарши жангга юради. Абдуллатиф ҳам ўз лашкари билан Амударё ёқасига келиб туради. Иккала лашкар ҳам дарёнинг 2 соҳилида узоқ муддат туриб, сувни кечиб ўтишга ботинмайди. Бу орада Улуғбек, Абдулазиз лашкардаги амирларнинг оилаларини таъқиб этаётир, — деган хабарни эшитиб, Самарқандга қайтиб келишга мажбур бўлади ва шаҳар аҳолисининг Абдулазизга қарши исён кўтарганининг гувоҳи бўлади. Тезда шаҳарни тартибга келтириб, яна Абдуллатифга қарши жангга йўлланади, лекин Самарқанд яқинида ундан мағлубиятга учрайди. Орадан кўп ўтмай, Улуғбек Абдуллатиф буйруғи билан қатл этилади. Унинг жасади Гўри Амир мақбарасига дафн этилган.\nУлуғбек отаси Шоҳрух даврида сиёсий ҳукмдор сифатида ички ва ташқи сиёсат бобида бирмунча мустақил бўлган. Бошқа давлатлар билан бевосита савдо ва элчилик муносабатлари олиб борган. Улуғбек даврида Самарқанд шаҳри янада равнақ топган. Шаҳарда ҳунармандчилик, меъморлик, адабиёт, умуман илм-фан юксалди, савдо тараққий этди. Бухорода (1417), Самарқандда (1420), Ғиждувонда (1432-33) мадрасалар ва Марвда хайрия муассасалари қурилди. Мадрасаларда диний фанлар билан бирга дунёвий фанлар ҳам ўқитилди, кўпроқ аниқ фанларга аҳамият берилди. Бибихоним масжиди, Амир Темур мақбараси, Шоҳизинда ва Регистон мажмуалари қурилишлари поёнига этказилди. Бундан ташқари, мамлакатда кўплаб жамоат иншоотлари (карвонсарой), тим, чорсу, ҳаммомлар ва бошқа ҳам бунёд этилган. Улуғбек Ўрта Осиё халқлари илм-фани ва маданиятини ўрта аср шароитида дунё фанининг энг юқори поғонасига олиб чиқди. Унинг қилган энг буюк иши — Самарқанд илмий мактабини ўша давр академиясини барпо этганлиги бўлди. Бу илмий мактабда 200 дан ортиқ олимлар фаолият олиб борган. Улар орасида энг йириклари Қозизода Румий, Ғиёсиддин Жамшид Коший эди. Улуғбекнинг илмий мактаби ўз фаолиятида ўртаосиёлик машҳур олимлар Муҳаммад Хоразмий, Аҳмад ал-Фарғоний, Абул Аббос ал-Жавҳарий, Ибн Турк ал-Хутталий, Холид ал-Марваррудий, Аҳмад ал-Марвазий, Абу Наср Форобий, Абу Райҳон Берунийлар бошлаб берган илмий анъанага асосланар эди. Улуғбек Самарқанд яқинида расадхона барпо қилди. Улуғбек академиясидаги йирик олим — Али Қушчини Улуғбек “Зижи”нинг сўзбошисида “фарзанди аржуманд”, яъни “азиз фарзандим” дейди. Аслида у Улуғбекнинг садоқатли шогирди бўлиб, “Зиж” устида ишлар поёнига етказилгунига қадар устозига ёрдам берган. Улуғбек Самарқандда 2 та мадраса: бири — Регистон ансамбли таркибида ва иккинчиси Гўри Амир ансамбли таркибида барпо қилган. Бошқа йирик олимлар қаторида Улуғбекнинг ўзи ҳам бу мадрасаларнинг ҳар бирида ҳафтада бир маротаба маъруза ўқиган.\nБошқа вақтини кўпроқ астрономик кузатишларга, “Зиж” устида ишлашга ва давлат ишларига бағишлаган. Улуғбекнинг яна бир математик асари “Рисолаи Улуғбек” деб аталади ва унинг 1-нусхаси Ҳиндистонда Алигарх университети кутубхонасида сақланади, ҳали ўрганилмаган. Фан ва маданият тарихида сўнмас из қолдирган Улуғбекнинг илмий мероси унинг “Зиж”идир. Бу асар сайёралар, Қуёш ва Ой ҳаракатини талқин қилиш, юлдузлар каталоги ва унда қўлланилган математик усуллари бўйича ўрта асрлардаги астрономик асарларнинг энг мукаммали бўлганлиги учун авваламбор у мусулмон мамлакатларидаги олимларнинг диққатини жалб қилган. “Зиж”га илк шарҳни Улуғбекнинг шогирди Али Қушчи “Чарҳи Зижи Улуғбек” номи билан ёзган. Ўша ХV асрнинг ўзида қоҳиралик мунажжим Шамсиддин Муҳаммад ас-Сўфий ал-Мисрий “Ташил Зижи Улуғбек” (“Улуғбек “Зиж”ини осонлаштириш”) номли асар ёзиб, унда Улуғбек жадвалларини Қоҳиранинг географик кенглигига мослаштирди. Улуғбек “Зиж”ига ёзилган энг мукаммал шарҳ Самарқанд илмий мактабининг энг сўнгги намояндаси Низомиддин Абдул Али ибн Муҳаммад ибн Ҳусайн Биржандийнинг 1523 йил ёзиб тугатилган “Шарҳи Зижи Улуғбек” асаридир. Улуғбекнинг номи Европада ва умуман Ғарб мамлакатларида буюк бобоси Амир Темурнинг шуҳрати туфайли анча илгари маълум бўлган. Европа Амир Темур ва унинг оила аъзолари ҳақида 1-бўлиб Самарқандга 1403-1405 йиллар саёҳат қилган Испания элчиси Руи Гонсалес де Клавиходан эшитган. Клавихонинг “Кундаликлар”и 1582 йил Севиляда ва 1607 йил Парижда нашр этилганидан сўнг европаликлар дарҳол Амир Темур ва унинг оила аъзолари билан қизиққанлар. Улуғбек номи ХVIИ аср бошиданоқ (1601 йилдан) Амир Темурга бағишланган драматик асарларда эслатилади. Бевосита Улуғбекка бағишланган Европадаги 1-нашр инглиз астрономи Жон Гривс (1602-52) қаламига оид. Унинг 1648 йил нашр этилган асарида Улуғбек юлдузлар жадвалининг бир қисми (98 та юлдуз) илова қилинган. 1665 йил яна бир инглиз олими Томас Хайд (1636-1703) Гривс билан боғланмаган ҳолда “Зиж”даги юлдузлар жадвалини форсий ва лотинча таржимада нашр этган. 1690 йил Гданскда поляк астрономи Ян Гевелий чоп эттирган “Юлдузлар осмонининг атласи”даги иккита гравюрада ўша даврнинг машҳур астрономлари орасидан Улуғбекка фахрли ўрин берган, унда Улуғбекнинг юлдузлар жадвалини Птолемей, Тихо Браге, Риччиоли, Вилгелм IV ва ўзининг жадваллари билан солиштирган.\n1711 йил Оксфордда Улуғбекнинг географик жадвали 3-марта нашр этилган. 1807 йил ўша ерда бу жадвал янги грек тилида ҳам нашр этилган. 1725 йил инглиз астрономи Д. Флеметид (1646-1719) Улуғбекнинг юлдузлар жадвалини Птолемей, Тихо Браге, Вилгелм ИВ, Ян Гевелий ва ўзининг жадваллари билан бирга нашр этган. 1908-09 йиллар В.Л. Вяткин Улуғбек расадхонасининг харобаларини ва унинг асосий асбоби — квадрантини кавлаб топгандан сўнг, Самарқанд олимларининг фаолиятига янгидан қизиқиш бошланади. Натижада 1918 йил В. В. Бартолднинг “Улуғбек ва унинг даври” асари нашр этилган. Совет даврида Улуғбекнинг ҳаёти ва ижоди билан мамлакат жамоатчилигини таништириш бўйича Т.Н. Қори-Ниёзий кўп саъй-ҳаракат қилган. Улуғбек ижодини тарғиб қилишда Ғ. Жалолов ва В. П. Шчегловларнинг нашрлари ҳам диққатга сазовордир. ХХ асрнинг 80 йиллари бошига келиб Улуғбек “Зиж”ининг тўлиқ ва мукаммал ҳолда, илмий изоҳлар билан таъминланган таржимасини А. Аҳмедов 1994 йил амалга ошириб, нашр эттирди. Яқин йилларгача Улуғбек фақат астроном ва математик деб ҳисобланарди. Лекин ХХ аср охирида унинг ижоди серқирра бўлиб, у тарих, шеърият ва мусиқа бобида ҳам қалам тебратгани аниқланди. Тарихчи Мирзо Муҳаммад Ҳайдар “Тарихи Рашидий” асарида “Мирзо Улуғбек тарихнавис донишманд (ва) “Тўрт улус” (тарихи)ни (ҳам) ёзиб қолдирган эди”, деб ёзган. Улуғбекнинг туркийда ёзган “Тарихи арбаъ улус” (“Тўрт улус тарихи”) асари Чингизхон босиб олган мамлакатларнинг XIII-ХИВ асрлар 1-ярмидаги сиёсий ҳаётини ўрганишда муҳим манбадир. Навоийнинг “Мажолис ун-нафоис” ва Абу Тоҳирхожанинг “Самария” асарларида ҳам унинг шеърларидан намуналар келтирилган. Унинг даврида кўпгина асарлар араб ва форс тилидан эски ўзбек тилига таржима қилинган. Улуғбек ташкил этган бой кутубхонада турли фанларга оид 15 мингдан ортиқ жилдли китоб бўлган. Улуғбек ёшлигидан ўзга фанлар қатори мусиқа илмидан сабоқ олиб, бир қатор куй ва усуллар яратган, бу соҳага оид 5 та рисола ҳам ёзган. “Рисола дар илми мусиқа” номли асари мусиқа тарихига бағишланиб, унда “12 мақом баёни”га доир махсус боби ҳам бўлган. Улуғбек “булужий”, “шодиёна”, “ахлоқий”, “табризий”, “усули равон” ва “усули отлиг” куйларини ижод қилади.\nУлуғбек таваллудининг 600 йиллиги 1994 йил апрелда Парижда, октабрда Тошкент ва Самарқандда тантанали равишда нишонланди ва халқаро конференсиялар ўтказилди. Шу йили Тошкентда Улуғбекка ҳайкал ўрнатилди. Улуғбек сиймоси Пулково расадхонаси, Москва университети конференс-залларида дунёдаги машҳур олимларнинг портретлари қаторидан жой олган. Самарқандда Улуғбекнинг мемориал музейи ташкил этилган. Тошкентда Ўзбекистон миллий университети, туман, кўча, маҳалла, метро стансияси, истироҳат боғи, шаҳарча Улуғбек номи билан аталади. Фарғона педагогика университетига, Самарқанд архитектура-қурилиш институтига, Китоб халқаро кенглик стансиясига, қишлоқ, мактаб ва бошқага Улуғбек номи берилган. Улуғбекнинг ҳаёти ва фаолияти ҳақида песа (М. Шайхзода, “Мирзо Улуғбек” трагедияси), роман (О. Ёқубов, “Улуғбек хазинаси”; С. Бородин, “Самарқанд осмонида юлдузлар”), опера (А. Козловский, “Улуғбек”), поема (М. Бобоев, “Улуғбек”), балет (М. Бафоев, “Улуғбек буржи”), филм (Реж. Латиф Файзиев, “Улуғбек юлдузи”, 1965) ва бошқа яратилган.\n← Аввалги Аввалги Абдуллатиф\nКейинги → Кейинги: Шоҳрух


Афзал Рафиқов: “Кино, аввало, тарбияласин”\n16 апрел 2021, Тошкент вақти: 22:07\nБугун урчиб кетган кинолар суратга олинаëтган камералардан бири.\n1973 йилда Раж Капур суратга олган “Бобби” фильми ўзбек экранларига ҳам чиқарилди. Уйимиз ëнидаги “Космос” номли усти очиқ кинотеатрда ота-онам билан биргалашиб бу кинони кўргани бордик.\nОта-онам кино кўришар, мен эса ëғоч скамейка тагида укаларим билан ўйнаб ўтирардим. Ëмғир томчилагандек бўлди. Қарасам онам тинимсиз йиғлаяпти. Иккита ходага тортилган улкан сурп экранда эса хушрўй бир йигит Риши Капур “Main Shayar to nahin” (Мен шоир эмасман асло) дея қўшиқ айтаëтган эди.\nФильмда ўта бой оиланинг фарзанди ўртаҳол оиладан чиққан қизга ошиқ бўлади. Ота-она никоҳга рози бўлмайди. Изтиробли тўқнашувлардан сўнг фильм бахтли бир якун топади.\nКинонинг бор-йўқ мазмуни шундан иборат. Аммо бу кино ичига қандай синоат кўмилибдики, ëшу қарини бирдай ҳаяжонга солди. Гарчи ҳинд киноларида бўса тақиқланган бўлса-да, икки ëшнинг бир-бирига яқинлашиш саҳнаси ўспирин болалар миясидан тутун чиқарар эди.\nХўш, ҳинд кинофильмларининг жозибаси нимада? Нега ҳинд фильмлари ўзбек томошабинларининг севимли эрмаги бўлиб қолмоқда? Биз бу саволни ўзбекистонлик таниқли театр ва кино арбоби Афзал Рафиқовга бердик.\nАфзал Рафиқов: Ўтган асрнинг иккинчи ярмидаги ҳинд фильмларини оладиган бўлсак, улар ниҳоятда бизга яқин эди. Бу фильмлар совет давридаги сиëсатга ҳам тўғри келар эди. “Дайди”, “Жаноб 420”, “Она Ҳиндистон” каби фильмлар ўша пайтда бекорга келмаган. Бу фильмлар бу ерда олиб борилган сиëсатга жавоб берган. Ҳинд киносининг ривожланиши, шаклланиши, дунëга танилиши, асосан, Раж Капур номи билан боғлиқ. Раж Капур ижоди чўққиси айнан ўша кезларга тўғри келган. Шунинг учун ҳам Раж Капур жаҳон киносини тарихида ҳам ўзини бетакрор ўрнига эга. У пайтларда мен ўзим ҳам анча ëш бўлганман. Содда эдик. Шунинг учун бу фильмлар бизга ҳам маъқул бўларди.\nОзодлик: Ўша пайтларда театр артистлари орасида “Тарковский, Федерико Феллинининг киноларига заковатли, ақлли кишилар боради. Ҳинд фильмларига кўчадаги хотинлар боради” деган гаплар бор эди.\nАфзал Рафиқов: Русчада бунақани “крайност”, дейди. Бунақага берилиш керак эмас .Дунë фақат оқ ва қора рангдан иборат эмас. Дунë рангбаранг. Шунинг учун бу паст фильм, бу зўр фильм, деб бўлмайди. Униси ҳам, буниси ҳам зарур ва ҳар бири ўз вазифасини бажаради. Мен оқ-қора қилиб ажратиб ўртасига девор қўйиб қўймаган бўлардим.\nОзодлик: Ҳиндистонга савдо билан борадиганлар: “Халқ оч. Лекин ҳиндларнинг фильмлари жозибадор. Худди жаннатдан тайëрланган репортажга ўхшайди”, деган гапларни айтишади. Яъни ëлғон, ҳаëтдан узилган, деган айбловни қўйишади. Бунга сиз қандай қарайсиз? Кино ҳаëтни акс эттириши керакми ëки эртакдаги орзуларними?\nАфзал Рафиқов: Кинонинг вазифаси унданда кенгроқ, назаримда. Кино, авваламбор, тарбиялаши керак. Кино ҳаëтнинг оғир тарафини оладими, енгил тарафини оладими, хурсандчилик тарафини оладими, қайси бир тўғри келса ўшани ишлатаверади. Кинонинг мақсади фақатгина кўнгилочишдан иборат эмас. Масалан. йилига 300-400 кино чиқарадиган бўлсангиз...\nОзодлик: Бир йилда 660 та чиқяпти.\nАфзал Рафиқов: Мана, кўряпсизми. Лекин уларнинг ҳаммаси бадиий жиҳатдан пухта, юқори маҳорат билан олинган шедевр бўла олмайди. Улар ичида кўнгил очадигани ҳам бўлади, бошқачаси ҳам бўлади. Демак одамларга шу нарса керак. Шунинг учун шунча кино чиқаряпти Ҳиндистон. Бўлмаса аллақачон кино сонини камайтирган бўларди.\nОзодлик: Ҳиндистонда ҳозиргача “чайқов бозор” бор. Яъни билетни қўлдан оласиз. Кассада билет қолмаяпти...\nАфзал Рафиқов: Энди Ҳиндистоннинг одами ҳам кўп. Шунинг учун уларда бунақа кино саноати кўтаради.\nОзодлик: Ўзбек кино ижодкорлари ҳам кейинги 15 йил ичида ҳиндчага тақлид қилиб фильмлар олишяпти.Ўша севги, можаро,ота-она қаршилиги.\nАфзал Рафиқов: Ўзбек киноси алоҳида мавзу. Бу тўғрисида узоқ гаплашиш керак.\nОзодлик: Ҳинд киноси биз учун тақлид қилиш намунаси бўла оладими?\nАфзал Рафиқов: Кимгадир бўлиши мумкин. Чунки, дейлик, биз шарқ халқларимиз. Бизнинг маданиятимиз яқин, лаҳжамизда бир-бирига ўхшаш сўзлар кўп. Албатта, тақлид қилиши мумкин. Совет даврида ҳам Америка¸ Италия киноларига тақлид қилиб олинган фильмлар бўлган.\nОзодлик: Раж Капур ўз китобида “Дайди” фильмини олишда мутлақ Чарли Чаплиндан таъсирландим, дейди. Баъзи бир жойларини шундоқ олиб қўя қолдим, дейди.\nАфзал Рафиқов: Лекин шу билан бирга барибир дунëга Раж Капур бўлиб танилди-ку. Шахс сифатида ўзини тақдим эта билди. Тақлид ëмон нарса эмас. Бу куфр эмас, қусур эмас.Тақлид орқали янги нарсаларни кашф қилиш мумкин. Бу нарса ҳар бир инсоннинг ўз истеъдодига боғлиқ.\nОзодлик: 1973 йилда мен 10 яшар бола эдим ва мен онам билан кинога борганда онам роса йиғлар эди. Мен ҳайрон қолардим. Кинодан йиғлаб кўнглини бўшатиб чиқарди.\nАфзал Рафиқов: Биз ўзимиз ҳам киноларга тушиб йиғлардик. Содда эдик. Ҳозир биласизми ҳар бир одамнинг бошига қанча маълумотлар ëпирилган? Интернет деган бир яхши маънодаги “бало” бор. Маълумотлар кўп. Дунëнинг турли бурчакларида ишланаëтган фильмларни кўриш имконияти бор. Шунча нарсани кўргандан кейин сиз ҳар бир кўрган фильмингизга содда кўз билан қарамайсиз. Орттирган тажрибангиздан келиб чиқиб қарайсиз. Албатта ҳозир кўп ҳинд фильмлари содда бўлиб кўринади. Уларнинг кино техникаси унча ривожланмаган. Буни Голливудга таққослаб бўлмайди.\nОзодлик: Юқорида кинонинг вазифаси тўғрисида гапирдингиз. У йиғлатсинми, кулдирсинми ëки ўйга толдирсинми?\nАфзал Рафиқов: Аввало тарбияласин. Кинонинг биринчи вазифаси тарбия. Ота-она, мактаб, маҳалла қила олмаган ишни баъзан кино қолиб юборади. Кинодан таъсирланиб одамлар нималар қилмаган, дейсиз.


Газета Норма маслахатчи / 2019 год / № 33 / Кадрлар бўлими\nГермания қўшма корхонаси ходими муассислар йиғилишининг баённомасига кўра 1 йилга директор этиб сайланган. Кадрлар хизмати ходимни директор лавозимига ўтказиш бўйича қўшимча битим тузди (ходимнинг ёзма розилиги билан).\nМазкур ҳолатда директор лавозимига ўтказиш тўғри расмийлаштириляптими?\n– Ҳа, тўғри.\nВақтинча директор лавозимига ўтказиш ходимнинг ёзма розилиги ва муассислар умумий йиғилишининг баённомасига асосан иш берувчининг буйруғи билан расмийлаштирилади (МКнинг 96-моддаси). Буйруқда ўтказилаётган муддат кўрсатилади. Бундай вақтинча бошқа ишга ўтказишлар меҳнат шартномасида, қоидага кўра, акс эттирилмайди. Ходим имзо чекиб буйруқ билан таништирилади. Ходимнинг илтимосига кўра меҳнат дафтарчасига вақтинча бошқа ишга ўтказилгани ҳақидаги ёзувлар киритилади (МКнинг 81-моддаси).\nВақтинча ишда бўлмаган ходимнинг ишга қайтиши билан вақтинча ўтказилган ходим аввалги лавозимига ва аввалги мажбуриятларини бажаришга қайтади.\nХодимни бўш қолган директорлик лавозимига ўтказиш кўпинча вақтинча эмас, балки меҳнат шартномасига нафақат лавозим қисмига, балки меҳнат шартномаси муддати қисмига ҳам ўзгартириш киритиш шартларида директор лавозимига ўтказиш сифатида қаралади.\nМазкур ҳолатда қуйидаги кетма-кетликка риоя этиш лозим:\n1) ўтказиш режаси ҳақида ходим билан музокаралар олиб бориш ва муддатли меҳнат шартномаси бўйича директор лавозимига ўтишга унинг ёзма розилигини олиш (МКнинг 75-моддаси);\n2) ходимнинг ёзма розилигига асосан муассисларнинг умумий йиғилиши баённомаси билан уни директор лавозимига тайинлаш тўғрисидаги қарорни расмийлаштириш;\n3) ходим билан тузилган меҳнат шартномасининг (қўшимча битим) ўзгартирилиши лозим бўлган барча бандларга тегишли қисмига (лавозим номи, меҳнат шартномасининг муддати, меҳнатга ҳақ тўлаш шартлари ва бошқалар) ўзгартириш киритиш. Қўшимча битим иш берувчи ва ходим томонидан имзоланади;\n4) муассислар умумий йиғилишининг баённомаси мазмунига ва меҳнат шартномасига киритилган ўзгартиришларга мос равишда бошқа лавозимга ўтказиш тўғрисидаги буйруқни расмийлаштириш (МКнинг 96-моддаси). Ходим имзо чекиб буйруқ билан таништирилади;\n5) меҳнат дафтарчасига (МКнинг 81-моддаси) ва барча ҳисобга олиш-кадрга оид ҳужжатларга ўзгартиришлар киритилади;\n6) меҳнат шартномаси муддати тугаши билан бекор қилиниши (МКнинг 105-моддаси) ёки ходимнинг розилиги билан иш берувчи томонидан унинг муддати ўзгартирилиши мумкин.


ЎзА - Ер юзида уруш бўлмасин!\n20.04.2017 15:57 Чоп этиш версияси\nПрезидентимиз Шавкат Мирзиёевнинг жорий йил 4 апрелдаги “Иккинчи жаҳон уруши қатнашчиларини рағбатлантириш тўғрисида”ги фармони ҳамда “Хотира ва қадрлаш кунига тайёргарлик кўриш ва уни ўтказиш чора-тадбирлари тўғрисида”ги қарорига мувофиқ амалга оширилаётган бундай саховат тадбирларидан нуронийлар мамнун.\n“Нуроний” жамғармаси Наманган вилояти бўлими ташаббуси билан вилоят касаба уюшмалари ташкилотлари бирлашмаси, “Камолот” ёшлар ижтимоий ҳаракати вилоят кенгаши ва бошқа бир қатор ташкилотлар вакилларидан иборат гуруҳ Иккинчи жаҳон уруши қатнашчилари – Наманган шаҳрида яшовчи Низомхон ота Сатторов, Наманган туманида яшовчи Абдусалом ота Раҳмонов хонадонида бўлди. Давлатимиз раҳбарининг фармони билан белгиланган пул мукофоти, жамғарма ва ҳомий ташкилотлар томонидан юмшоқ мебеллар тўплами туҳфа қилинди.\n– Қўлимга қурол олиб, урушга кирганимда 17 ёшли йигит эдим, – дейди 93 ёшли Низомхон ота. – Э, шу ёшимда аёвсиз жангларда қандай даҳшатларни кўрмадим. Урушда аввало ота-онам, яқинларим, қишлоғимни кўз олдимга келтирар эдим. Бир жангда бутун батальондан фақат 4 кишигина тирик қолганмиз. Ҳозир ҳам эсласам, кўзим ўз-ўзидан ёшга тўлади. Турли юртлардан келган навқирон йигитлар эди. Яратганга шукр, бизга шундай дориломон кунларни кўриш насиб этди. Илоҳим тинчлигимизга кўз тегмасин, ер юзида уруш бўлмасин!\n– Вилоятда 80 нафар Иккинчи жаҳон уруши қатнашчиси, 3 минг 500 меҳнат фронти фахрийси истиқомат қилмоқда, – дейди “Нуроний” жамғармаси Наманган вилояти бўлими раиси И.Нажмиддинов. – Президентимизнинг 9 май – Хотира ва қадрлаш куни муносабати билан эълон қилинган фармон ва қарори ижросини таъминлаш юзасидан вилоят, шаҳар ва туман ҳокимликлари, давлат ва жамоат ташкилотлари билан ҳамкорликда зарур чора-тадбирлар амалга оширилмоқда. Уларнинг ҳолидан хабар олиниб, моддий ва маънавий ёрдам кўрсатилмоқда. Жумладан, 3 нафарининг уй-жойга, 26 нафарининг уй-жойини таъмирлашга эҳтиёж борлиги, 8 нафарига ногиронлик аравачаси, 7 нафарига санаторияларга йўлланма зарурлиги аниқланиб, бунинг амалий чоралари кўрилмоқда. Байрам муносабати билан ёлғиз ва кам таъминланган Иккинчи жаҳон уруши қатнашчиларига “Нуроний” жамғармасининг республика кенгаши томонидан 300 миллион сўмдан зиёд маблағ ажратилди. Иккинчи жаҳон уруши қатнашчилари орасидан хаж зиёратига бориш истагида бўлган 8 нуроний рўйхати жамғарманинг республика бошқарувига юборилди.\nШу куни мазкур гуруҳ Наманган шаҳридан Жаббор ота Содиқов, Уйчи туманидан Аҳмаджон ота Мамадалиев, Тўрақўрғон туманидан Ёқубжон ота Раҳматуллаев, Худойберди ота Жамолов ва бошқа туманлардаги уруш фахрийлари хонадонида бўлиб, уларга пул мукофотлари, машина олиш учун сертификат ва қимматбаҳо совғалар топширди.


Қулай ва кафолатли хизматлар\nС начала работы biznes-daily.uz 6 707 958\nГлавная "ISTE'MOLCHI" Қулай ва кафолатли хизматлар\nҲозирги кунда Ўзбекистон суғурта бозорида мукаммал рақобат муҳити шаклланган. Шундан келиб чиққан ҳолда, “KAFOLAT sug'urta kompaniyasi” AJ томонидан ҳам суғурта хизматлари кўрсатиш бозори таҳлили, мижозларнинг талаб ва эҳтиёжларидан келиб чиқиб, соҳани янада ривожлантириш бўйича инновацион ишланмалар амалиётга жорий этилмоқда, жумладан:\n– мажбурий суғурта турлари билан қопланмаган рисклар ихтиёрий суғурта турлари бўйича янги ишланмалар (суғурта хизматлари) доирасида тўлдирилмоқда;\n– энг харидоргир суғурта турлари, жумладан, автотранспорт воситаларини комплекс суғурта қилишда мижоз талабларини қондириш ва суғурталаш имкониятини кенгайтириш мақсадида объектни алоҳида қисмлар бўйича суғурталаш амалга киритилди;\n– аҳоли ва унинг соғлиғига зарар етказиш мумкин бўлган асосий ҳолатлар бирлаштирилиб, 30 дан ортиқ рисклар комбинацияси битта суғурта турига жамланди;\n– суғурта бозорида рискларни диверсификациялаш, қайта суғурталашнинг альтернатив вариантларини жорий этиш, мижозлар олдида тўлов қобилиятини янада мустаҳкамлаш мақсадида Иш берувчининг фуқаролик жавобгарлигини мажбурий суғурта қилиш, ташувчининг фуқаролик жавобгарлигини мажбурий суғурта қилиш ва Ўзбекистон Республикаси Вазирлар Маҳкамасининг 2017 йил 4 мартдаги “Деҳқон хўжаликлари ва аҳолининг томорқа ерларидан самарали фойдаланиш, сувга чидамли, экспортбоп дарахт плантацияларини ривожлантиришга доир қўшимча чора-тадбирлар тўғрисида”ги қарори асосида берилаётган кредитлар суғуртаси турлари бўйича “Суғурта пули” ташкил этилди;\n– суғурта хизматларини кўрсатишнинг автоматлаштирилган тизимини такомиллаштириш орқали 20 га яқин суғурта турлари онлайн сотув имкониятига эга бўлди, мижозлар доимий ахборот билан СМС тарзида хабардор этиб борилмоқда.\n“KAFOLAT sug'urta kompaniyasi” AJ суғурта бозорининг профессионал иштирокчиси сифатида мазкур ислоҳотлар ижросида ўзининг фаоллигини кўрсатиб келмоқда. Компания суғурта хизматларини кўрсатиш бўйича республикадаги етакчи компаниялардан бири ҳисобланади. Компания филиаллар тармоғи бўйича жуда кенг географик нуқтага эга бўлишига қарамай жорий йилда яна 7 та янги агентлик тармоғини ишга туширди. Бугунги кунда компания бўлинмаларининг сони 198 тага етди.\nҲозирда компания томонидан аҳоли ҳамда юридик шахсларга қулай, пасайтирувчи коэффициентларни ўз ичига олган ва ҳар томоннинг манфаатларига тўлиқ мос келувчи суғурта хизматлари таклиф этилмоқда. Компания барча асосий иқтисодий кўрсаткичларда ўсишга эришмоқда. Жумладан, 2017 йил 6 ой якунлари бўйича компания 359,8 мингдан ортиқ суғурта шартномаларини имзолаб, 40,9 млрд. сўм суғурта мукофотларини жамлади. Ўтган йилнинг мос даврига нисбатан ушбу кўрсаткич 109,7 фоизга ўсди.\nЖорий йилнинг биринчи ярим йиллигида суғурта тўловларининг ҳажми деярли 14,0 млрд. сўмни ташкил этди. Жами 5500 га яқин ариза бўйича суғурта тўловлари амалга оширилган бўлиб, бу ўрта ҳисобда кунига 30-32 та суғурта тўловлари амалга оширилганлигидан далолат бермоқда. Тўловларнинг асосий қисми иш берувчининг фуқаролик жавобгарлигини мажбурий суғурта қилиш, транспорт воситалари эгаларининг фуқаролик жавобгарлигини мажбурий суғурта қилиш ҳамда ихтиёрий суғурта турларига тўғри келмоқда.\nМижозлар олдидаги мажбуриятларни тўлиқ ва сифатли бажариш ва бу орқали ижтимоий мамлакат иқтисодиётига муносиб ҳисса қўшиш компаниянинг ўз олдига қўйган бош мақсадларидан биридир.


ЎзА - Фёдор Раззақов китобининг тақдимоти нега Жиззахда ўтди?\n1983 йилнинг апрель ойи охирида сершовқин Москвадан анча олисдаги осойишта Бухорода энг катта раҳбар эмас – маҳаллий ОБХСС бошлиғи қамоққа олинди. Бир қараганда, жуда оддий кўринган бу воқеа катта эврилишларнинг, нафақат Совет Иттифоқини, бутун дунёни ларзага келтирган ўзгаришларнинг муқаддимаси эди. Айнан ўшанда Бош котиб Юрий Андропов бошлаган “ҳудудий тозалаш” СССР барбод бўлишига сабабчи бўлган Михаил Горбачёв ва унинг “қайта қурувчилари” ҳокимиятга келишига шароит яратди. Чекистларнинг ҳокимиятни олишдан олдинги юриши машҳур “ўзбеклар иши” деб номланган партаппаратга биринчи катта ҳужумидан бошланганди. Андропов командаси бу курашда ғалаба қилиш учун Москва партаппаратида катта таъсирга эга бўлган Ўзбекистон етакчиси Шароф Рашидовни обрўйсизлантириш ва йўлдан олиб ташлашини режалаштирган эди”.\nНега айнан Ўзбекистон, нега Рашидов? Нега россиялик публицист журналист суриштирувларини марказдан жуда олисдаги вилоятдан бошлаганди?\nБу саволларга Жиззахда тақдимоти ўтказилган Фёдор Раззақовнинг “Спасти Рашидова! Андропов против СССР. КГБ играет в футбол“ (“Рашидовни қутқариш! Андропов СССРга қарши. КГБ футбол ўйнайди”) номли китобида жавоб берилган. СССР деб аталган қудратли салтанатнинг таназзули ҳақида шу пайтгача турли муаллифлар томонидан ўз қарашларидан келиб ёзилганларидан фарқли бу китобда воқеалар аниқ далилларга таняниб публицистик таҳлил қилинган.\n1994 йилда чоп этилган “Владимир Висоцскийнинг ҳаёт ва ўлими” деб номлаган биринчи китоби билан публицист ёзувчи сифатида танилган Фёдор Ибатович Раззақов ҳозиргача тарихий ва дидактив мавзуда юздан зиёд асар яратган. Унинг журналистик тадқиқотлар асосида яратилган “Социализм даври бандитлари”, “Капитализм даври бандитлари”, “Ғарб бандлари” ва “Террор асри” – китобларидан иборат тўрт томлик, СССРнинг машҳур санъаткорлари ва спортчилари ҳақида “Юлдузлар сири” саккиз томлик асарлар тўпламлари ва бошқа китоблари Совет Иттифоқи тарихининг кўпчиликка маълум бўлган томонлари ҳақидаги энг қизиқарли асарлар сарасига киради.\n2019 йилда Москвадаги “Книжний мир” нашриётида чоп этилган “Спасти Рашидова! Андропов против СССР. КГБ играет в футбол“ китобида нафақат Ўзбекистонда ўтган асарнинг охирларида содир бўлган воқеалар, балки дунё геосиёсатида катта ўзгаришлар бошланишининг бадиий публицистик манзарасини тасвирлаб берилган.\nБироқ интернет фойдаланувчилар ва Россия оммавий нашрлари орқали Фёдор Раззақовнинг ижодини кузатиб бораётган кам сонли ўқувчиларни ҳисобга олмаганда, ҳозирча бу китоб ўзбек китобхонларига етиб келгани йўқ. Шунинг учун бу китобнинг Ўзбекистонда, хусусан, Жиззахда тақдимоти ўтказилиши яқин ўтмишдаги воқеаларга яна бир бор чуқурроқ назар солишга сабаб бўларли воқеа, дейиш мумкин.\nЖиззах политехника институтининг мажлислар залида бўлиб ўтган китоб тақдимотида ёзувчилар, журналистлар, меҳнат фахрийлари, китобхонлар, вилоят жамоатчилиги вакиллари, Шароф Рашидовнинг яқинлари иштирок этди. Тақдимотда ёзувчи Фёдор Раззақов ушбу китобнинг ёзилиши ҳақида сўзида Ўзбекистонга муҳаббати, шу юртнинг буюк фарзандларидан бўлган Шароф Рашидовга ҳурмати ҳақидаги самимий илик фикрлар билдирди. Сўзга чиққанлар ушбу китоб ҳам ёзувчининг шу муҳаббат ва ҳурматининг ифодаси эканлигини эътироф этди.\n– Ушбу китобнинг ёзилиши ҳам Фёдор Раззақовнинг ўзбек халқи, унинг буюк фарзанди Шароф Рашидовга катта ҳурматининг белгисидир, – дейди меҳнат фахрийси Абдулла Қаршибоев. – Қолаверса, ушбу китоб ёшларимизнинг Ватанимиз тарихини яхшироқ билишлари, ўтмишдаги воқеалар ҳақиқий моҳиятини теран англашларида ҳам муҳим аҳамиятга эга бўлади. Яқин вақтларда бу китобни ўзбек тилида ўқишимизга умид қиламан.\nТадбир якунида ушбу тақдимот ташкилотчиларидан бўлган Шароф Рашидовнинг Жиззахдаги уй-музейи жамоаси томонидан китоб муаллифи ва унинг оила аъзоларига эсдалик совғалари топширилди.


Мутахассис AҚШ урушларда нима учун ғалаба қозонмаётганини тушунтирди\nМутахассис AҚШ урушларда нима учун ғалаба...\nФото: «U.S. Army / Sgt. Sean Harding»\nҚўшма Штатлар ўз сиёсатчиларининг хатти-ҳаракатлари туфайли урушларда ютқазмоқда, деди эксперт Лоуренс Корб «National Review»да чоп этилган мақоласида.\nУнинг сўзларига кўра, сўнгги йилларда Вашингтон Aфғонистондаги вазиятга таъсир ўтказа олмаяпти. Энди бўлса Ироқдаги ҳарбий контингентни қисқартирмоқда.\nКорбнинг фикрича, АҚШ Ироқни оммавий қирғин қуролларини ишлаб чиқаришда асоссиз айблади, пировард натижада эса бундай қурол топилмади. Шунга қарамай, америкаликлар маҳаллий нефть устидан назоратни ўрнатишди, аммо уни сотишдан тушган маблағлар нуфузли уруғ-аймоқлар ва хусусий ҳарбий компаниялар ўртасида тақсимланмоқда.\nAфғонистондаги ҳодисаларни таҳлил қиларкан мутахассис AҚШ армияси бу мамлакатда ўзгаришларга эриша олмаганини, кейинги 20 йил ичида эса ўз обрўсига тузатиб бўлмас даражада зарар етказганини таъкидлаган.\nМақола муаллифининг ёзишича, Aмерика қуролли кучлари дунёга «демократияни ёйиш»га қодир бўлмай қолганига анча бўлган. Устига-устак, Корб демократия Қўшма Штатларнинг ўзида қолдимикан, деб киноя қилган.\nуруш АҚШ Ироқ Афғонистон Қуролли Кучлар


Украина Бош прокуратураси Порошенкога қарши тергов бошлади - 13.05.2019, Sputnik Ўзбекистон\nКиевнинг Окружной маъмурий ишлари суди судьялари Пётр Порошенко томонидан босим ўтказилаётгани ҳақида Бош прокуратурага шикоят қилишган. 13.05.2019, Sputnik Ўзбекистон\n© Sputnik / Стрингер / Фотобанкка ўтишПрезидент Украины Петр Порошенко\nТОШКЕНТ, 13 май – Sputnik. Украина Бош прокуратураси амалдаги президент Пётр Порошенко ва юқори лавозимли амалдорларни Киевнинг Окружной маъмурий ишлари судида фаолиятига аралашуви бўйича суд олди терговни бошлади.\nСўроққа чақирилган Порошенко Украина бош прокуратурасига келмади\n7 Май 2019, 12:46\nХабарда айтилишича, ушбу судда Приватбанд миллийлаштирилишига доир иши кўриб чиқилган.\nКиевнинг Окружной маъмурий ишлари судялари, Миллий банк раиси Яков Смолег ва Адлия вазири Павел Петренко президент томонидан босим ўтказилаётгани ҳақида шикоят қилишидан сўнг Украина бош прокуратураси Порошенкого қарши тергов ишини бошлади.\nБундан аввал Порошенко Миллий хавфсизлик кенгашига Киевнинг Окружной маъмурий ишлари судяларининг иш фаолиятини тезлаштириш ҳақида топшириқ берганди.\nБу судда Приватбанк миллийлаштириш бўйича ишбилармон Игорь Коломойскийнинг даъво аризасини кўриб чиқилган.\nШунингдек президент Хавфсизлик кенгаши ва Бош прокуратурага ушбу суд иши билан боғлиқ ҳолатлар юзасидан жиноий иш қўзғатиш асосларини таҳлил қилиш ҳақида топшириқ берганди.\nСуд раҳбари Павел Вовканинг сўзларига кўра, Порошенко қонунчилик талабларини бузган.\nЎтган ҳафтада ушбу судда Приватбанкнинг миллийлаштирилишини ноқонуний деб топди.\nУшбу қарор Коломойскийнинг даъво аризасига асосан қабул қилинди.\nҲозирги вақтда Украина Молия вазирлиги ва Миллий банки апелляция шикоятини тайёрламоқда.\nПорошенко Приватбанкнинг Коломойскийга қайтиши Украинада иқтисодий инқироз таҳдиди ҳақида бир неча бор айтиб келган.


Суперлига янги мавсумига жиддий ҳозирлик кўраётган жамоамиз бугун Фарғона шаҳрида Андижоннинг «Андижон» жамоасига қарши назорат учрашуви ўтказди. Қизиқарли ва голларга бой ўтган ўйин 3:2 ҳисобида вакилларимизнинг ғалабаси билан якунланди.\n«Турон» — «Андижон» 3:2\nГоллар: Фарҳод Соҳибжонов, 11 (0:1), Ғиёс Комилов, 47 (1:1), Усмонали Исмоналиев, 56 (1:2), Дониёр Исмоилов, 75 (2:2), Ғиёс Комилов, 77 (3:2).\nЗаҳира: Мирзоҳид Жалилов, Аслиддин Тоштемиров, Ғиёс Комилов, Абдуқаҳҳор Ҳожиакбаров, Исмоилжон Охунжонов, Суннатилло Эрматов, Жавоҳир Соҳибов, Ойбек Аҳматов, Жасур Ҳакимов, Абдулазизхон Абдурашидов, Баҳодир Акрамов.\n«Андижон»: Жасур Умирзоқов,Суннат Турғунбоев, Усмонали Исмоналиев, Камрон Нажафалиев, Миркомил Локаев, Бахтиёр Қосимов\nМуҳаммадкарим Тоиров, Фарход Сохибжонов, Суннат Мамадалиев, Камрон Саидазимов,Жамшид Ҳомидов.\nЗахира:Жавохир Қиличев, Ислом Асроров,Дилмурод Адбуқаххоров,Муҳаммадали Турсунов, Дониёр Абдуманнопов, Даврон Фарходов, Асадбек Каримов.\n«Турон» футбол клуби матбуот хизмати\nТеглар: Андижон Назорат ўйини Турон\nU-21 Биринчилиги. Ёшларимиз «Пахтакор» билан ўйинда ғалаба қозонишди\nЁшлар жамоамиз сафарда дуранг натижа қайд этишди\n«Турон» ҳозиргача 8 та янги ўйинчи билан расман келишувга эришди. Таркибда ҳорижлик футболчи бор\nСуббота 9 января, 2021


"QO’QON 1912" профессионал футбол клуби » ҚЎҚОННИНГ ЮКСАЛИШ СИРЛАРИ\nҚЎҚОННИНГ ЮКСАЛИШ СИРЛАРИ\n– Ушбу мавсум бошланиши арафасида режаларга ўзгартириш киритишингларга тўғри келди. Фарғона вилояти ҳокимининг қабулида бўлганларингда, чемпионат совриндорлари қаторида жамоани кўраётганлигини Шуҳрат Ғаниев алоҳида таъкидлаб ўтганди. Ривожланиш стратегиясига кўра, келаси йилга келиб ОЧЛ йўлланмасини берадиган ўринлар учун курашга киришишинглар кўзда тутилаётганди.\n– Босқичма-босқич ривожланиш йўлини танлаганимиздан яхши хабардорсиз. Ҳар бир амалга оширадиган ишимиз замирида реаллик ётган бўлиши талаб этилади. Ҳеч қачон қуруқ сафсата бўлган эмас. Бу йилги селекция ишлари яхши савияда олиб борилди. Клубимизнинг имиджи ортганлигидан ҳам даракдир. Таркибга яхши савиядаги ижрочилар жалб қилинди. Шу ўринда бош мураббийимиз Нўъмон Ҳасановнинг обрўси ҳам муҳим роль ўйнаганлигини алоҳида таъкидлаб ўтмоқчиман. Мураббийлик тарафидан яхши ном қозониб келаётган экан, малакали ўйинчиларни таклиф қилишда катта муаммоларга дуч келинмади. Дарҳақиқат, сизга таништириб ўтган режамиз асосида 2018 йилги чемпионатда совриндорлар қаторига кириш учун кураш олиб боришимиз кўзда тутилаётганди. Чемпионат жамоамиз учун анча муваффақиятли бошланиб, яхши ўринларни банд этиб келдик. Йигитлар аҳил оила вакилларига айланиб боришди. Ички муҳит ҳавас қиладиган даражага келди. Расмий беллашувлар бошланиши арафасида Фарғона вилояти ҳокимининг қабулида бўлганимизда, амалга оширган ишларимизга юқори баҳо берган ҳолда олдимизга катта вазифа қўйдилар. Ҳар қандай кўмакни аямаслигини билдиришди. Ҳаракатларимиз анча қовушиб, биринчи даврани асосий таркиб ва ёшлар жамоаси 2-ўринда якунлаганликларини ўзига яраша муваффақият сифатида баҳолаш мумкин. Беш йилдан буён футбол ичига чуқур кириб бораётган бўлсам, ҳозиргисидек аҳил, бир-бирига меҳрибон футболчи йигитларга дуч келмаганман. Жамоадаги барча инсонлар ягона мақсад сари енг шимариб меҳнат қилишга киришишган. Иккинчи даврада ҳам чиройли ўйинлар кўрсатиб, мухлисларимизни хурсанд этган ҳолда чемпионат совриндорлари қаторида маррага етиб келишимизга умид қилиб турибмиз.\n– Давралар оралиғида 4 нафар футболчи жамоани тарк этди. Уларнинг ўрнини тўлдириш учун иккитасини олиш билангина чекландинглар. Ёзги танаффус маҳалидаги олиб борган селекция ишларидан кўнглингиз тўлганлигини айта оласизми?\n– Футболчиларнинг учтасига ўзимиз рухсат бердик. Дарвозабонлар ўртасидаги рақобатнинг ўта юқори эканлиги сабабли, айримлари ўйин амалиётисиз қолиб кетиши табиий эди. Шунинг учун Музаффар Абдуллаев омадини бошқа жамоада синаб кўрмоқчи эканлигини айтганида, муаммоларсиз қўйиб юбордик. Руслан Мельзиддиновни жароҳатлар анча қийнаб қўйганди. Ўзига келиб, майдонга қайтмоқчи бўлганида, ўйин амалиётининг камлиги ҳисобига асосий таркибдаги ўрнини рақобатчисига бериб қўйди. Шунингдек, Собир Ҳамидов ҳам доимий равишда майдонга тушишни хоҳлаган ҳолда рухсат беришимизни сўради. Янгилардан Қувондиқ Рўзиевни қўшиб олдик. Жамоа учун янги дейишга тил бормайди. Ўтган йили мухлисларимизнинг суюкли футболчиларидан бирига айлана олганди. Қанчалик илтимос қилганимизга қарамай, «Локомотив» ортга қайтариб олганди. Мана яна биз билан бирга.\n– Яна ижарага олиндими?\n– Ҳа. «Обод»дан Дониёр Ҳасановни чақирдик. Ўйин ташкил этиш борасида моҳир ижрочилардан бири саналади. Анчадан буён унинг хатти-ҳаракатларини мураббийларимиз кузатиб келишарди. Йил бошида таклиф этиш мақсадида «Обод» раҳбарияти билан музокара олиб боргандик. Рад жавобини қайтаришганди. Ҳужум чизиғини кучайтириш мақсадида яхши ижрочиларни жалб қилишни мўлжаллаётгандик. Музокаралар муваффақиятли якун топса, 10 августгача ушбу масалада ҳам олдинга қадам ташлашга эришишимиз ҳеч гап эмас. Бош мураббийнинг фикрига кўра, ҳозирги таркиб билан юқори ўринлар учун бемалол кураша оладиган имкониятга эгамиз.\n– Жавоҳир Сиддиқовнинг иккинчи даврадан «Пахтакор»га қайтишидан маҳаллий мухлислар хавотирга тушаётганликларини изҳор этишганди. Масала шу қадар ижобий ечим топдики, хатти-ҳаракатлар фойдангларга хизмат қилди. Истеъдодли ярим ҳимоячи нафақатқўқонни тарк этди, балки тўлақонли клубнинг аъзосига айланди. Ижара ўз кучини йўқотди.\n– Яхши биласиз, Жавоҳирни олиб келганимиздан кейин «Пахтакор» клуби раҳбариятида катта ўзгаришлар юз берди. Таркибимизга яхши киришиб кетиб, мухлисларнинг суюклисига айланганидан сўнг, олиб қолиш учун «Шерлар»нинг янги раҳбарияти билан музокаралар олиб борилди. Вазиятни тушунтиришга уриндик. Илтимосимизни инобатга олишди. Никита Рибкин иккаласи эндиликда тўлақонли жамоамиз аъзосига айланишди. Ҳужумчи Сидоров эса ижара асосида қоладиган бўлди.\n– Сиддиқов борасида ижобийликка эришишингларни кутмагандик. Чунки миллий терма жамоага номзод ҳисобланган футболчини «Пахтакор» мутасаддилари осонликча қўйиб юборишларига ишонмагандик.\n– Энди воқеликка очиқлик киритиб ўтмоқчиман. «Пахтакор» клубининг хўжайини Бобур Шодиев Қўқонга ташриф буюриб, стадионимизда жамоа иштирокидаги ўйинни кузатганди. Ишқибозларнинг кўплиги, жамоани қўллаб-қувватлашдаги жонбозликларини кузатиб, ҳаяжонини яшира олмади. Айниқса, Жавоҳирга нисбатан ишқибозларнинг ҳурмати баланд эканлигини ўз кўзи билан кўрди. Бу йил Қўқон футболи 105 ёшини қарши олади. Муҳтарам меҳмон ушбу сана муносабати билан биздан ўзига хос совға бўлсин, дея Сиддиқовни бепулга бериши ҳақида ваъда қилди. Ёрдамчиси Умиджон исмли йигитга шуни тайинлади. Айнан мана шу гаплар туфайли музокара чоғида муаммоларга дуч келмадик. Қўқонлик мухлислар ва шахсан ўз номимдан, ёрдам қўлини чўзиб, вазиятни тўғри баҳолаб, саховатпеша инсон эканлигини яна бир карра намоён этган «Пахтакор» клуби хўжайинига миннатдорчилигимни изҳор этмоқчиман.\n– Демак, ушбу трансфер учун қўқонликлар 75 минг доллар сарфлашди, деган хабарлар ҳақиқатдан йироқ экан-да?\n– Албатта, булар қуруқ сафсата. Энг аввало футболчининг хоҳиши ҳам инобатга олинди. Пойтахтликлар билан тузган шартномаси ярим йилдан кейин якунига етаркан. Бизга ижарага беришса ҳам йил якунида барибир эркин агентга айланарди. Ҳеч қандай пул тўлангани йўқ. Захирада яна ярим йил ушлаб ўтириб, футболчига зиён келтиришнинг фойдаси бўлмаслигини тўғри тушунишди шекилли.\n– Йил бошида кўтарма пуллар ҳақида гаплашгандик. Янгича услубдаги тўлов жорий қилиниши ҳақида гапириб ўтгандингиз. Аммо амалда яна «Бухоро»дан таклиф этилган 4 нафар ўйинчига пулларнинг олдиндан берилганлиги ҳақида эшитиб қолдик. Имконини қила олмай қолдингизми?\n– Ўйлаб қўйганларингизни бир кун ичида амалга ошириш қийин масала экан. Бизда асосий таркиб ўйинчилари қаторида 22 нафари рўйхатга олинган. Шулардан еттитасига кўтарма пули тўлалигича берилди. Қолгани билан ўзаро келишувга асосан ҳар ойда маошларига қўшиб тўлаб бормоқдамиз. Хуллас, йўлга қўйган янги тизимимиз аста-секин ўз самарасини бермоқда. Иккинчи тарафдан, футболчиларни ҳам тўғри тушунамиз. Тўп сурган клубларининг баъзиларида алдаб қўяётганликларини изҳор этишади. Мавсум бошида берилган ваъдаларига йил якунига бориб амал қилмасликларига кўп дуч келаётганликларини эшитиб қоламиз. Кейин оворагарчиликлар бошланади. Шикоят қилиб, пулларини ундиришга уринишади. Натижада асаббузарлик юзага келиб, вақтдан ютқазишади. Футболчиларнинг ўзларига бериладиган имкониятдан фойдаланиб қолишга интилишларини тўғри қабул қиламиз. Келажаги ҳақида қайғуришмоқда. Фикримизда собит қолиб, ҳеч кимга олдиндан пул бермаймиз деяверсак, айрим яхши савиядаги ижрочиларни жалб этишимиз қийин кечаркан. Буни ҳаётнинг ўзи исботлаб қўйди.\n– «Бухоро»дан таклиф этилган ўша тўрт нафар малакали футболчиларга бошқа жамоалардан ҳам харидорлар чиқаётганди.\n– Айнан шу сабабли ҳам пулларини олдиндан беришга мажбур эдик.\n– Ҳар бирига 250 миллион сўмдан берилгани ҳақиқатга яқинроқми?\n– Йўғ-е, сизга нотўғри маълумот беришибди. Айтилган миқдорнинг ярми ҳам эмас.\n– Баҳодир Пардаев ҳам барча пулларини олиб бўлганди. Кейин Жанубий Кореядан вариант чиқиб, жамоани тарк этди. Молиявий ҳисоб-китоб ишлари қай тарзда амалга оширилди?\n– Футболчи олган барча пулларини қайтариб берди. Энг аввало тарбияси зўр йигит эканлигини таъкидламоқчиман. Жанубий Кореядан таклиф келиб тушганида, жамоа бош мураббийи билан биргаликда олдимга киришди. Анча вақт муҳокама қилиб ўтирдик. Пардаев 30 ёшга борганлигига ишора қилиб, бундай имконият кейин бўлмаслиги ҳақида тўхталиб ўтди. Мабодо розилик бермасам, шубҳасиз жамоада қолишини изҳор этди. Оқ йўл тилаб, яхшиликча хайрлашдик. Олган пулларининг барчасини қайтаришини билдирди. Ўртада ҳеч қандай кўнгилхонлик бўлмади. Мана шундай тарбияси жойида бўлган ўйинчиларга бераётган пулларимиздан доим розимиз. Йил бошида сафимизга келиб қўшилган футболчиларнинг аксарияти катта ҳажмдаги меҳнатларни амалга оширишмоқда. Жамоанинг юқори ўринларда туришида ҳам муносиб ҳиссаларини қўшишмоқда.\n– Пардаевнинг хориждаги ишлари юришмай, ортга қайтаётганлиги ҳақида гап-сўзлар бўлаётганди. Сизлар билан алоқага чиқмадими?\n– Жамоамизни тарк этаётганда ҳам айтганман: қачон ортига қайтса, клубимиз эшиклари доим очиқ. Жанубий Кореяга уни таклиф этган мураббий ишдан олингач, Пардаевнинг фаолиятида бироз тушунарсиз ҳолат юзага келган. Шартнома йил охиригача тузилган. Муддатидан илгари кетмаслиги аниққа ўхшаб турибди.\n– Хориждан футболчи таклиф этишда янглишмаётган ягона клуб сифатида «Қўқон-1912»ни эътироф этиш мумкин. Нархи баланд бўлмаса-да, савиялиларини танлашга эришмоқдасизлар.\n– Россиядан Игорь Голбанни олиб келганлигимиз ўзини оқлади. Ҳозирги кунда Ўзбекистон чемпионатининг малакали марказий ҳимоячиларидан бирига айланди. Ўтган йили таклиф этган икки нафар сербиялик ҳимоячиларимиз ҳам сифат борасида ҳеч қандай эътироз уйғотишмади. Ҳозирда сафимизга Райевац қўшилган. Нўъмон Ҳасановнинг Сербияда футбол ичида яхши обрўга эга таниши бор экан. Футболчи таклиф этаёганимизда ҳеч ким ўртага тушмаяпти. Агентларнинг хизматига таянилмайди. Ўша инсон мамлакатимиз футболини яхши билади ва кимларнинг ўйнаб кетишини тушунаркан. Кўз тегмасин, ҳозирча бу томондан янглишилмаяпти. Дарко Гожкович ушбу мавсумда ҳам биз билан бирга. Агар унда ўзбек паспорти бўлганида, бемалол миллий терма жамоада тўп сурадиган даражадаги футболчидир. Филипп Райевац ҳам чемпионат бошларида белидан жароҳатга йўлиқди. Уколлар ёрдамида майдонга тушишига тўғри келди. Уйига жўнатиб юбордик, даволаниб қайтди. Иккинчи даврада аввалги формасига қайтишга эришса, рақибларига жиддий муаммо туғдиришга эришади. Жароҳати билан ҳам бошқалардан бир калла устун эканлиги сезилиб турди. Рақибларнинг 2-3 нафар ҳимоячисини сергак тортишга ундаётганди.\n– Майдондан ташқарида ҳам бошқаларга ўрнак бўла олаётганликларини таъкидлаган эдингиз.\n– Европаликлар ишлашдан тўхташмас экан. Қўшимча машғулотлар кўп ўтказишади. Жисмоний томондан жуда бақувват йигитлар. Легионер мақомига ҳар томонлама мос тушишади.\n– Иккинчи давра ўйинлари бошланиши арафасида қандай ҳис-туйғуларни бошингиздан ўтказмоқдасиз?\n– Келаси мавсумда Осиё Чемпионлар лигасида тўп суришни кўзлаб турибмиз. Бу йилгидагидек имконият яна юзага келадими-йўқми, билмадим. Биринчи даврани яхши савияда ўтказишга эришдик.қандай ишларни амалга оширган бўлсак, чемпионатнинг иккинчи қисмида шуларга яна озроқ қўшиб боришимиз талаб этилади. Бунинг учун жамоа аъзоларига барча шароитларни кўнгилдагидек яратиб бераверамиз. Вилоят ҳокими ҳам клубнинг тақдирига бефарқ эмас. Энг муҳими, мухлисларимизнинг ишончини оқлашга ҳаракат қиламиз.


Жаҳон чемпионини енгган Шамсиддин Воҳидов «MacBook Pro» билан тақдирланди 25-10-2021, 12:43 | Zamin.uz\n00:30 / 06.01.2019\nЖаҳон чемпионини енгган Шамсиддин Воҳидов «MacBook Pro» билан тақдирланди\n2018 йил 25-31 декабрь кунлари Россиянинг Санкт-Петербург шаҳрида шахмат бўйича эркаклар ва аёллар ўртасида рапид ҳамда блиц йўналиши бўйича жаҳон чемпионати бўлиб ўтди. Чемпионат Халқаро Шахмат федерациясининг расмий мусобақаси бўлиб, мукофот жамғармаси жами 1 000 000 АҚШ доллари миқдорида белгиланган.\nРапид йўналишлари бўйича мусобақанинг 2-турида сенсация қайд этилди. Ушбу турда Шамсиддин Воҳидов амалдаги жаҳон чемпиони норвегиялик халқаро гроссмейстер Магнус Карлсен билан ўзаро дона сурди. Партиянинг 22-юришида хатога йўл қўйган жаҳоннинг мутлақ чемпиони 36-юришда 14 ёшгача ўсмирлар ўртасида жаҳон чемпионига таслим бўлишга мажбур бўлди. Шамсиддин мазкур ўйинда ажойиб техникани ишга солиб, рақибининг хатосидан унумли фойдаланган ҳолда рақибига ҳеч қандай имконият қолдирмади.\nШ.Воҳидов 15 тур натижаларига кўра, 5 нафар халқаро гроссмейстерни мағлубиятга учратди, 5 нафар халқаро гроссмейстер билан дуранг ва 1 нафар халқаро тоифадаги спорт устаси устидан ғалаб қозонди. 15 турдан 8,5 очко жамғариб, 206 нафар спортчилар орасида 58-ўринни қайд этди ҳамда ўз рейтингига 123 балл қўшди.\nЧемпионатда иштирок этган Нодирбек Абдусатторов 5 нафар халқаро гроссмейстер устидан ғалаба, 5 нафар халқаро гроссмейстер билан дуранг қайд этиб, жами 15 турдан 8 очко жамғариб, 88-ўринни эгаллади. Нодирбек Ёқуббоев халқаро гроссмейстерларга қарши 7 та дуранг, 4 ғалабага эришиб, 7,5 очкони қўлга киритди.\nЯнгиликлар » Спорт » Жаҳон чемпионини енгган Шамсиддин Воҳидов «MacBook Pro» билан тақдирланди


“Мард аскар - ёшларга намуна” мавзусида давра суҳбати ўтказилди | O'zLiDeP\n“Мард аскар - ёшларга намуна” мавзусида давра суҳбати ўтказилди\nХалқ депутатлари Томди туман Кенгаши депутати А.Доспанбетова тумандаги Ўзбекистон Қуролли кучларининг 30 йиллиги ҳамда Ватан ҳимоячилари куни муносабати билан “Мард аскар - ёшларга намуна!” мавзусида давра суҳбати ташкил қилди.\nТумандаги 5-умумтаълим мактабида бўлиб ўтган мазкур тадбир “халқ ва армия бир тану бир жондир!” шиори остида ўтказилди.\nТадбир ҳарбий қисм мутасаддиларининг ёшлар билан учрашуви шаклида, ўзаро самимий мулоқот тарзида давом этди.\nЁшлар ҳарбий ватанпарварликка оид муносабатларини билдириш юрт ҳимоясида бўлиш ҳар бир йигит–қиз учун шараф эканлигинини ва бугунги кун ёшлари бу туйғуни юрак-юракларидан ҳис қилишини айтишди.\nШунинг баробарида ёш авлод вакиллари байрам муносабати билан ҳарбий қисмларнинг фидойи командирларига ўзларининг ўзларининг дил изҳорларини билдиришди, ватан ҳимоячилари куни билан табриклашди.\n- Ватанпарварлик нафақат ҳарбийларга, балки шу тупроқда униб-ўсган барчага бирдай тааллуқли. Одам ўз уйини ўзи муҳофаза қилиши керак. Худди шундай ўз ватанимиз ҳимоясида ҳам ўзимиз турамиз. Шунинг учун ёшларга бу туйғуни сингдириб боришимиз, уларни юртга садоқат руҳида тарбиялашимиз шарт. Бугунги тадбиримиз ҳам ана шу мақсадга йўналтирилди, - дейди депутат А.Доспанбетова.\nТадбир ниҳоясида ёшлар Ватан ҳимоячилари кунига бағишлаб “Музаффар ватан - мунаввар олам” номи остида суратлар тақдимотини ҳам ташкил этишди.\nШунингдек, ватан посбонларига бағишланган мусиқий чиқишлар табирда иштирок этган ҳарбийлар учун муносиб совға бўлди.\nO'zLiDeP Навоий вилояти Кенгаши


ОЧЛ, 1-тур. «Насаф» ўз майдонида «Тракторсози»дан устун келди - Zamin.uz\n23:33 / 25.02.2015\nОсиё Чемпионлар лигаси 1-туридан ўрин олган "Насаф" ва "Тракторсози" жамоалари ўртасида учрашув ўз ниҳоясига етди.\nБиринчи бўлимни қаршилик футболчилар жуда суст ўтказишди. Жамоа аъзолари ўзаро бир-бирларини тушуниб ўйнашда анча муаммоларга дуч келишди. Рақиб ҳам у қадар фаоллик кўрсатмай, асосан иккинчи рақамда ўйнаб, қарши ҳужумда “Насаф” футболчиларини жазолашга интилиб ҳаракат қилишди. Айтиш мумкинки, эронликларнинг биринчи бўлим учун танлаган тактиклари тўлиқ ўзини оқлади.\n31-дақиқада ўнг қанотдан жарима майдончаси ичига етказиб берилган тўпга Эдиньо боши билан кучсиз зарба берди. Аммо “Насаф” посбони бу вазиятда бир оз олдинга чиқиб кетгани учун бу зарбани қайтар олмади. Ҳисоб очилганидан кейин қаршиликлар бор эътиборларини ҳужумга қарата бошлашди. Аммо уларнинг ҳаракатлари биринчи бўлимда самара бергани йўқ.\nИккинчи бўлимни эса “аждарлар” тамоман бошқача бошлашди. Танаффусда Рўзиқул Бердиевнинг ўз шогирдларига берган кўрсатмалари тезда ўз натижасини кўрсатди. Илҳом Шомуродов жарима майдончаси чизиғидан ажойиб зарба йўллаб, ҳисобни очди. Голдан руҳланган “Насаф” футболчилари тезда ҳисобда олдинга чиқиб олишга муваффақ бўлишди. Артур Геворкян ўзига нисбатан ишлатилган қўполликдан кейин жарима зарбасидан тўпни ҳаволатиб ошириб берди. Ҳаммадан баланд сакраган Ҳамза Каримов боши билан ажойиб зарба йўллаб, ҳисобни 2:1 кўринишига олиб келди.\n“Насаф” шундан кейин ҳам тинчигани йўқ. Ҳужум кетидан ҳужум уюштиришда давом этди. Бу вазиятда “Тракторсози” жамоаси аъзолари қийинчилик билан вакилларимизнинг ҳужумларини қайтариб туришди.\nИккинчи бўлимнинг иккинчи ярмида рақиб ҳам бир оз ўзига келиб, аста ҳужумлар уюштира бошлади. Аммо бу ҳужумларни ҳимоячиларимиз ва дарвозабон қайтаришга муваффақ бўлишди.\nШу тариқа “Насаф” Осиё Чемпионлар лигаси 1-туридан ўрин олган учрашувда ғалаба қозониб, уч очкони қўлга киритди.\n"Насаф" - "Тракторсози" - 2:1\nГол: И.Шомуродов (46), Ҳ.Каримов (53) - Эдиньо (31).\n"Насаф": Элдор Суюнов, Мақсуд Каримов, Илҳом Шомуродов, Рой Рок, Артур Геворкян, Эркин Бойдуллаев, Шуҳрат Муҳаммадиев, Ҳамза Каримов, Одил Ҳамробеков, Фарруҳ Сайфиев, Олександр Коблаш\n"Тракторсозий": Ҳамид Лак, Ҳамид Горданий, Холид Шафий, Мирхан Хошимий, Меҳди Кианий, Шаҳин Сағибий, Андраник Теймурян, Аҳмад Камдар, Фаршад Аҳмадзода, Эдиньо, Фардин Абидиний.\nФото манбаси: https://twitter.com/fcnasaf\nРўзиқул Бердиев: "Ҳозир жамоанинг жисмоний ҳолати яхшимаслиги, натижаларга таъсир қиляпти"\n1-10-2019, 07:43, Спорт\n13-09-2018, 22:11, Спорт\n«Насаф» ўз майдонида «Қўқон-1912»ни йирик ҳисобда енгди\n6-08-2017, 23:10, Спорт\n24-02-2015, 19:13, Спорт\nЯнгиликлар » Спорт » ОЧЛ, 1-тур. «Насаф» ўз майдонида «Тракторсози»дан устун келди


Равшан Эрматов: «Тошкент 2025» Осиё чемпионатида 1-ўринни олишни режалаштирганмиз»\n15:08 / 09.01.2021\nЖорий йилнинг 9 январ куни Ахборот ва оммавий коммуникациялар агентлигида “Спорт ва туризмни соҳаларини ривожлантириш бўйича 2020 йилда амалга оширилган ишларнинг танқидий-таҳлилий натижалари ҳамда 2021 йилги устувор вазифалар” мавзусида брифинг бўлиб ўтди. Бу ҳақда Kun.uz мухбири хабар бермоқда.\nТадбирда иштирок этган жисмоний тарбия ва спорт вазирининг биринчи ўринбосари Равшан Эрматов Ўзбекистон президенти Олий Мажлисга мурожаатномада 2025 йилда Тошкентда ёшлар ўртасида бўладиган Осиё чемпионатини юқори савияда ўтказиш учун ҳозирдан жиддий тайёргарлик кўриш бўйича топшириқ берганини айтиб ўтди.\n“Бу галги чемпионатда мезбон давлат бўлганимиз учун бизга кўпроқ медаллар олиб келадиган спорт турларини киритишни режалаштирганмиз. Миллий кураш, бокс, байдарка ва каноэда эшкак эшиш, академик эшкак эшиш, от спорти каби турларни қўймоқчимиз. Аввалги мусобақада 14-ўринни эгаллаган бўлсак, бу чемпионатда 1-ўринни олишни мақсад қилганмиз”, - деди у.\nҚайд этилишича, ушбу чемпионатда футбол бўйича 2011 йилда туғилган, гимнастикада 2010 йилда туғилган ва қолган спорт турлари бўйича 2008 йил ҳамда ундан кичик ёшдаги спортчилар қатнашади.\n“Асосий муаммолардан бири - бу ёшдаги спортчилар орасида тизимли равишда мусобақалар ўтказилмаганлиги сабаб терма жамоалар тузилмаган. Шу ёшдаги спортчилар ўртасида 3 босқичда мусобақалар ўтказилиб, терма жамоалар шакллантирилади”, - дея айтиб ўтилди тадбирда.\nМаълум қилинишича, терма жамоага саралаб олинган спортчилар тўғридан тўғри имтиҳонсиз Олимпия захиралари коллежига қабул қилинади. Улар 4 йил давомида — 2025 йилгача мақсадли равишда тайёргарлик кўриб боради. Бу мамлакатда ўтадиган Осиё ўйинларида ўз натижаларини бериши айтилди.\nРавшан Эрматов ва ФИФА вакили футболчилар учун янги ташкил этилаётган ўқув-машғулот базасини кўздан кечирди\nРавшан Эрматов ўн йилликнинг энг яхши ҳакамлари қаторидан жой олди. У Осиёда ҳамон етакчи


Функциональная диагностика – Республика хирургик ангионеврология ихтисослашган маркази\nФункционал диагностика замонавий тиббиётнинг муҳим бўлимидир. Функционал диагностика ёрдамида олинган маълумотлар, соматик аномалияларни аниқлаш учун тадқиқотлар натижаларини тўлдиради.\nБарча тизимлар ва аъхзолар ўзаро боғланган. Масалан, асаб тизими функционал ҳолатининг ўзгариши турли аломатларни келтириб чиқаради. Кўпинча тўғри текширувсиз аниқ ташхис қўйиш мумкин эмас.\nФункционал диагностиканинг аҳамияти сурункали касалликни даволашда ўз вақтда касб этади. Юрак-қон томир, асаб ва нафас олиш тизимларининг функсионал ҳолатини баҳолаш тадқиқотларнинг асосий мақсади ҳисобланади.\nМарказимиз самарали ва аниқ ташхис қўйиш учун энг замонавий ускуналарга эга.\n«Labtech» (Венгрия) томонидан ишлаб чиқарилган Ҳолтер тизими ЭКГ «ЕC-3Н», айниқса, ЕС-3Н рекордери, юқори аниқлик билан 3-та мустақил ЭКГ канални рўйхатга олади. Рўйхат таркибига стимулланган қисқаришлар сони ҳам киради.\nИхчам бир ва уч каналли рақамли электрокардиограф ўзида юқори сифат ва функционаликни бирлаштиради. Иқтисодий жиҳатдан самарали, ишончли ЭКГ қурилмасидан фойдаланиш осон, реал вақтда ёзиб олиш имконини беради. ЭКГ — 12 стандарт узатмага эга: I, II, III, aVR, aVL, aVF, V1, V2, V3, V4, V5, V6.\nҚўл ва оёк машқлари учун Тренажёр MOTOmed viva2 реабилитацияни амалга ошишда ёрдам беради, чунки бу қандай об ҳаво ва қайси йил вақтилигидан катъий назар терапия машғулотларини регуляр ҳолда ўтказилишини таъминлайди. Маҳсус кўл ва тананинг юқори қисм мушаклари машғулотлари елка, кўкрак мушакларини мустаҳкамлайди. Германияда, Мотомед вива2 машғулот курилмаси ёрдамчи реабилитация воситаси сифатида давлат тиббий суғурта томонидан эътироф этилган.\nРеабилитацион югуриш йўлагидан мақсад жарроҳлик амалиётидан олдин ва ундан сўнг тўғридан-тўғри таянч-ҳаракат тизими функциясини тиклаш.


Минтақадаги вазиятни чуқурроқ ўрганиш ниятида Майкл Андерсен бир неча йил Марказий Осиëда яшаб¸ тадқиқот олиб борди.\nМарказий Осиё, жумладан Ўзбекистонда узоқ йил ишлаган Андерсен Андижон қирғини ҳақидаги “Башорат қилиш мумкин бўлган қирғин” номли бир соатлик ҳужжатли филм муаллифи ҳамдир. Озодлик билан суҳбат давомида даниялик тадқиқотчи ўз янги филми билан боғлиқ саволларга жавоб берди.\nМайкл Андерсен: Ушбу филмда мен Марказий Осиёда диний радикаллашув ҳақиқатан ҳам мавжудми ёки бу минтақа раҳбарларининг аҳолини кучли назорат остида ушлаб туриш, сиёсий мухолифатни янчиш мақсадида тўқиб чиқараётган афсонасими¸ деган саволларга жавоб излашга ҳаракат қилдим- Филмни ҳозирлаш асносида эса¸ ҳокимиятдагилар террорчилик таҳдидини атайин кучайтириб, бўрттириб кўрсатиб, бундан фуқароларнинг диний ҳаётини назорат қилишда фойдаланадилар, деган хулосага келдим.\nОзодлик: Филм “Марказий Осиёда диний экстремизм ҳақидаги афсона” деб номланган. Бу билан минтақада экстремизм, диний радикализм хавфи йўқ демоқчимисиз?\nМайкл Андерсен: Йўқ, биз бу филмни суратга олиш жараёнида Марказий Осиёда диний радикализм ва ҳатто терроризм хавфи мавжуд, деган хулосага келдик. Ҳозир бундай таҳдид ҳақиқатан ҳам мавжуддир. Аммо бу таҳдиднинг юзага келгани учун радикал диндорлар ёки экстремистларни эмас, балки минтақа диктаторлари, хусусан Ислом Каримов ва унинг атрофидагиларни айбламоқ керак. Сабаби¸ 10-15 йиллар илгари улар бу ҳақда гапира бошлаганларида Марказий Осиёда диний экстремизм хавфи йўқ ҳисоби эди. Жума Намангоний каби экстремистлар жуда изоляцияланган эди. Лекин Каримов ва унинг атрофидагилар терроризм хавфи баҳонасида дунёвий мухолифатни яксон қилишга ўтди, мухолифат аъзолари ва ўзгача фикрловчиларни қамоққа ташлади, баъзи мухолифатчилар қувғинга учради, мамлакатда эркин фикр яна ҳам бўғилди. Яъни бундай қаттолликлар ўз ўзидан минтақада экстремизмни дунёга келтирди.\nОзодлик: Терроризм хавфини бартараф этишда Марказий Осиё давлатлари билан яқин алоқалар ўрнатишга интилаётган Ғарб ҳукуматлари сиз айтаётган бу ҳолатни тушунади¸ деб ўйлайсизми?\nМайкл Андерсен: Мен кўпгина ғарблик дипломатлар, минтақашунос экспертлар билан гаплашганман. Қўшма Штатлар, Британия ва Европа иттифоқи расмийлари Марказий Осиёда нималар бўлаётганидан хабардорлар ва бунга ҳеч шубҳа йўқ. Лекин, менинг фикримча¸ уларни бу қизиқтирмайди. Уларни қизиқтирадиган нарса, биринчи навбатда газ, нефт, Хитой ва Россия билан геосиёсий ўйинларни бой бермаслик, Марказий Осиё орқали Афғонистонга юкларни олиб ўтиш. Минглаб маҳбусларнинг ўзбек қамоқхоналарида азоб чекаётгани ва яна ҳам кўплаб диндорларнинг асоссиз тарзда экстремизм айби билан қамалаётгани Ғарб учун унча муҳим бўлиб кўринмайди. Афсуски, Ғарб ҳозирда Россия ва Хитойга қарши геосиёсий ўйинда ютқазмаслик ҳақида кўпроқ ўйламоқда.\nОзодлик: Филмда Марказий Осиё, хусусан Ўзбекистон мухолифати етакчилари билан ҳам суҳбатлашгансиз. Минтақадаги мухолифат ҳаракати ҳақида нима дея оласиз?\nМайкл Андерсен: Мен филмни тайёрлар эканман¸ минтақа расмийлари ва экспертлари билан бир қаторда, айтганингиздек, тожик, қирғиз ва ўзбек мухолифати лидерлари билан ҳам суҳбатлашдим. Ўзбек мухолифати Европада ўтказган бир қатор тадбирларда ҳам қатнашдим. Ўзбек мухолифатчиларининг жуда ҳам эътиборга лойиқ, ақли расо одамлар эканининг гувоҳи бўлдим. Бундан ташқари жуда ҳам жасур одамлар экан булар.\nЖаноб Муҳаммад Солиҳ президент фикрларига қўшилмагани учун унинг Ўзбекистондаги қариндошлари кучли таъқибларга учради. Каримов унинг икки укасини қамоққа ташлади ва режим у билан ўта қаттол бир тарзда ҳисоблашмоқда. Албатта, ўзбек мухолифати минтақанинг бошқа давлатларидаги мухолиф кучлари қатори кучли ҳаракат бўлиб шакллана олмади. Менимча¸ сон-саноқсиз милиция ва қуролли кучларига эга Ўзбекистондаги Каримовдек диктаторга қарши туриш осон иш эмас. Бугунги хулоса шуки, Совет иттифоқи парчаланганидан 20 йил ўтиб, бу давлатларда дунёвий мухолифатнинг яксон этилиши минтақа учун катта муаммоларни яратган. Бу муаммолардан бири эса¸ диний радикализм ва экстремизм таҳдидидир.


Очиқлик ва ишонч ҳақида / Янгиликлар, фикрлар, воқеалар | Ўзбекистон\n18 июль 2017 2830 0\nТез орада Президентнинг виртуал қабулхонасига келиб тушган мурожаатлар сони 1 миллионга етади. Тўққиз ой ичида бир миллион мурожаат, бу “Халқ билан мулоқот йили” доирасида фуқаролар ва давлатнинг ўзаро муносабатларидаги очиқлик. Бугун бу муаммолар, шикоятлар ва сўровларни ҳал этиш бўйича улкан, ҳақиқатдан ҳам ишлаётган аппарат. Афсуски, ҳозирча ҳаммаси “қўл режими”да ишламоқда. Нуқсонлар бор. Нуқсонлар юзага келишига йўл қўймайдиган тизим ҳозирча йўқ.\nПрезидент камчиликларга ишора қилдими, бас, амалдорлар шу заҳоти уни бартараф этишга уринади. Жойларнинг ўзида ташаббуснинг йўқлиги эса кишини ҳайрон қолдирмоқда. Ахир ўзларининг заиф ва кучли томонларини билишади-ку. Ёки билишмайдими? Масалан, ҳокимликларнинг фаолиятини олайлик. Уларнинг фаолиятидаги очиқлик ва шаффофлик қонун талаби ҳисобланади, унда нима ва қандай бўлиши кераклиги аниқ белгилаб ва ёзиб қўйилган.\nБироқ Тошкент шаҳар ҳокимлигининг сайти кам ахборот беришдан ташқари, эски маълумотларни ҳам ўз ичига олган.\nШаҳар ва туман ҳокимликларининг “ишонч телефонлари” сифатида эълон қилинган телефон рақамларининг кўпчилиги текшириб кўрилганида шунчаки номига ёзилган рақамлар бўлиб чиқди.\nAnhor.uz таҳририятининг ходимлари бир иш куни давомида Тошкент шаҳридаги барча шаҳар ва туман ишонч телефонларига мунтазам равишда қўнғироқ қилиб турди.\n“Туну-кун” ишлайди деган телефонларнинг бор-йўғи 2 таси, яъни Олмазор ва Яккасарой туманидаги телефонлар ишлаши маълум бўлди.\nМиробод туманида телефон ишлаяпти, аммо кўтарилган муаммони бошқаларга юклаш учунгина. Чидаса бўладиган вариант.\nМирзо Улуғбек туманида “ишонч телефони” эрталабдан кечгача ишлайди, лекин “туну-кун” эмас. Бу хоҳлаганимиздай унчалик яхши эмас, лекин шунисига ҳам шукур...\nҚолган 6 та туманда қўнғироқларга ҳеч ким жавоб бермаяпти. Учтепа туманида эса ишонч телефони сифатида берилган рақам умуман мавжуд эмас.\nШунингдек пойтахт ҳокимиятининг ишонч телефонига ҳам тушиб бўлмади.\nХулоса шуки: Тошкент шаҳар ва туман ҳокимликларидаги бюрократия бир ғимирлаб қўйди-ю, яна хотиржамгина олдинги “ҳаёт тарзига” қайтди.\nАгар шаҳар ва туман ҳокимликларининг сайтига тўхталадиган бўлсак, ундаги кўплаб бўлимлар на рус тилида, на ўзбек тилида янгиланганини кўрамиз.\nТаҳририятда пойтахт ҳокимлигининг сайтини текшириш мақсади йўқ эди, аммо ҳатто унга тезгина кўз югуртириш ҳам энг сўнгги маълумотлар 2014 йилги воқеликларни акс эттиришини кўрсатмоқда. “Камолот” ёшлар ижтимоий ҳаракати Ёшлар иттифоқига айланганига, Ёшлар иттифоқининг шаҳар бўлими раҳбари сайланиб, ёшлар масалалари бўйича ҳоким маслаҳатчиси лавозимига тасдиқланганига талайгина вақт бўлди. Бироқ ҳокимлик сайтида ушбу ўзгаришлар ҳозирга қадар ўз аксини топмаган.\nАгар таҳлил қилинса, мамлакат “қўл режимида” бошқарилаётганини кўриш мумкин: президент нима кўрсатма берган бўлса, фақат шунинг ўзи шу ерда ва ҳозир бажарилмоқда.\nБу давлат ҳокимияти органларидан эмоционал узоқлашишни келтириб чиқаради ва давлат органларининг оддий фуқаролар муаммолари билан иши йўқ, деган кайфиятни шакллантиради.\nҲозирча президентнинг топшириқлари бажарилиши устидан назорат тизими, узлуксиз ишлаш тизими, мавжуд молиявий ва моддий ресурсларни назорат қилиш тизими шаклланмаган. Шу боис фақат президент ташрифидан кейингина қизғин иш бошланиб, улар ресурслар, яъни молиявий маблағлар ёки кадрлар етишмовчилиги туфайли кескин тўхтаб қолмоқда.\nМасалан, президент Чилонзор туманида бўлди, амалдорлар югуриб қолди, берилган ваъдаларнинг кети кўринмади. Ҳал этилиши ваъда қилинган муаммолардан бири мавзелараро йўллар эди. Уларнинг айримларига ҳатто шағал тўкилди. Яқинда президент ташрифига ярим йил бўлади, автомобиль ғилдираклари тўкилган шағалларни “супуриб” бўлишга ҳам улгурди, янги асфальтдан эса ҳамон дарак йўқ, йўлларнинг кўпчилиги олдинги алпозда.\nЎтган ҳафта пойтахтнинг Юнусобод тумани президент ташрифига яхши тайёргарлик кўрди, буни Юнусобод деҳқон бозоридаги нархларнинг сезиларли даражада арзонлаштирилганидан ҳам кўриш мумкин эди. Бир неча кун алоҳида жойларда бир кило гўшт 21 минг сўмдан сотилди. Сотувчиларнинг ярми шу куни бозорга қўйилмаганми, ё шу кунларда ўзлари савдо қилмасликка аҳд қилганми, тушунарсиз бўлиб қолди. Хўш, бу билан кимни алдаяпмиз? Ўзимизними?\nСўнгги пайтлардаги воқеалар орасида мен учун каперс, яъни кавар етиштириш ҳақидаги қарор намунали ҳолатга айланди.\nЎзбекистонда агрономия деб номланувчи жиддий фан бор. Бу соҳа олимлари мамлакатнинг иқлим, тупроқ ва сув шароитларини таҳлил қилган ҳолда, кам маҳсулдор экинларни пахта ёки дон учун яроқсиз ерларда яхши ҳосил бера оладиган ва хўжаликлар учун иқтисодий жиҳатдан манфаатли бўлган бошқа экинлар билан алмаштириш бўйича қатор таклифларга эга, деб тасаввур қилардим. Афсуски, ундай бўлиб чиқмади, чунки президентнинг ўзи кавар деган экин мавжудлигини ва уни Ўзбекистонда етиштириш мумкинлигини соҳа мутахассисларига “шипшитиб” қўйишга мажбур бўлди.\nХудди шу каби юпқа пўстли ёнғоқлар ва хориждан импорт қилинадиган бошқа кўплаб маҳсулотлар ёки кўчатлар ва экин материаллари бўйича рисолалар, намуналар ва уларни етиштириш тажрибаси йўқотилгани ҳам маълум бўлди.\nЭкспертлар Ўзбекистондаги ҳам сиёсий, ҳам иқтисодий, ҳам ижтимоий, ҳам маданий-маърифий муҳит муҳим ижобий ўзгаришларни бошидан кечираётганини тан олмоқда. Шунингдек улар бу йўлда муқаррар табиий қийинчиликлар ва муаммолар юзага келишини ҳам қайд этишяпти.\nАммо, афсуски, на бу ижобий ўзгаришлар, на юзага келаётган муаммолар, на янги вазиятлар ва маълумотлар кўплаб давлат органларининг сайтларида ўз аксини топмаяпти.\nБу арзимаган иш эмас. Чунки аҳоли билан тескари алоқани яхшилайдиган ёки, аксинча, уни бузадиган ҳеч бир нарса давлат органлари учун арзимаган иш бўлишининг ўзи мумкин эмас. Чунки давлат ва унинг фуқаролари орасидаги ўзаро муносабатлар – ҳар қандай ислоҳотларнинг муваффақиятини ёки муваффақиятсизлигини белгиловчи асосий омилдир. Шаффофлик давлат органлари фаолиятининг коррупцияга қарши қисмини ҳам таъминлайди.\nФуқаролар ислоҳотларнинг шунчаки гувоҳи бўлишдан ташқари, уларнинг фаол иштирокчиси бўлишни ҳам хоҳлайди. Давлат органларининг раҳбарлари фуқаролар билан фаол алоқада бўлишни ўрганиши ёки ўз ўрнини бу ишни қила оладиганларга бўшатиб беришлари керак.\nAnhor.uz бош муҳаррири\nФотосурат Алла Гажеваники.


Көздиң реңи - минез қулықтан сөйлейди » Zaman.uz\nКөздиң реңи - минез қулықтан сөйлейди\nДемалыс бети / Слайдер\nКөзлер- кеўил айнасы. Көзлерде инсанның кеширмелери , өтмиши ҳәм ҳәтте пазыйлетлерин де көриўимиз мүмкин.\nҚара көзлер- қара көзлер ийесиниң ғайратлы ҳәм сабырлы екенлигин билдиреди. Олар жүдә энергетикалық инсанлар, өзине жүдә талапшаң, тыныш турмайтуғын, сезимлерге берилиўшең. Сондай-ақ, олар көнигиўшең болады.\nҚоңыр көзлер- көзлери қоңыр адамлар ҳәкимлик қылыўға бейим болады, бирақ олар азғана жалкаўлаў, соның ушын да көп ғана арзыўлары әрман болып қалып кетиўи тәбий. Олар инсанди өзине тартыўшы, ақыллы, сезимли болады.\nТоқ қоңыр көзлер- өзи көрингениндей дәўкес, бирақ бәрше өкпе-гийнелерди тез умытыўшаң болады. Тәўекелши, әтираптағылар менен тез шығысып кететуғын, кишипейиллик пазыйлетлерине ийе. Бир нәрсени жақсы көрсе бир өмирге, яки керисинше жаман көрсе ҳеш қашан умытпайды.\nАш қоңыр көзлер- Ҳәмме нәрсеге де өз күши менен шешим таба алмайды. Арзыўларға берилиўшең, тынышлыққа умтылыўшы, мийнет сүйгиш инсанлар.\nКүлрең көзлер- Аса мийнет сүйгиш, мақсетке қарай алға умтылыўшы, зейни өткир инсанлар. Олар ҳалал ҳәм ҳалаллықты хош көриўши, мийирман ҳәм исенимли адамлар.\nЖасыл реңли көзлер- Алға қойған мақсетлерге қатты ҳәрекет қылатуғын, принципиал ҳәм тәртипли болар екен. Әтираптағылырға ҳақыйқый реал көз бенен қарайды. Қыйыншылықлардан ҳеш сескенбейди. Жақынларын жүдә қәдирлейди. Исенимли дос ҳәм жақсы сәўбетлес.\nАспан көк көзлилер- арзыўларға берилиўшең, романтик, сезимлери күшли инсанлар. Бәршени кеўлине жақын алады, мақсети жолында күш ҳәм имканиятларын аямайды. Жуўас, бирақ бирдейликти жақтырмайды. Сүўретшилик, мүсиншилик, актёр, жазыўшылық ҳәм басқа да тараўларда үлкен қәбилети бар.\nТаярлаған: Гөззал Жалгасова\nБай болыў ушын қандай пикирлеў зәрүр?\nТИТУ Нөкис филиалы студенти «Ақыллы үй» ди ойлап тапты


НИЗО БАРҲАМ ТОПДИ » "Bulung‘ur hayoti" gazetasi\nGazeta: admin Қўйилган сана: 21-12-2018, 14:15 Рукун: ЖАМИЯТ Кўрилди 335\nОила – муқаддас даргоҳ. Оилада соғлом муҳит яратишда ота-онанинг роли муҳим. Айниқса, оталар масъулиятли ва ибратли бўлишлари лозим. Афсуски, орамизда сабаб-бесабаб спиртли ичимликлар истеъмол қилиб, оилавий келишмовчиликларни юзага келтираётганлар ҳам учраб турибди. Ана шундайлардан бири “Гулзор” маҳалласи фуқароси Жасур Холиқназаров (исми-шарифи ўзгартирилган).\nУ 2 нафар фарзанднинг отаси. Ўрта маълумотли, мавсумий ишчи. Гарчи муқаддам жавобгарликка тортилган бўлсада, вақтида тўғри хулоса чиқармасдан, яна спиртли ичимлик истеъмол қилган ҳолда турмуш ўртоғи билан ўрталарида келиб чиққан оилавий келишмовчиликлар оқибатида жанжаллашиб қолиб, жаҳл устида турмуш ўртоғини уриб, унга енгил тан жароҳати етказди. Унинг содир этган ҳуқуқбузарлиги сайёр суд мажлисида муҳокама қилинди.\nЖомбой туман маъмурий судининг очиқ сайёр суд мажлиси Булунғур туман ДСИ биносида ўтказилиб, Жасурнинг содир этган ҳуқуқбузарлиги юзасидан маъмурий иш кўриб чиқилди. У судда жаҳл устида турмуш ўртоғига енгил тан жароҳати етказганлигини тан олди. Шунингдек, ҳозирги кунда турмуш ўртоғидан кечирим сўраб ярашганлигини, қилган ишидан пушаймонлигини, оилавий аҳволи оғирлигини, қарамоғида икки нафар вояга етмаган фарзандлари борлигини ҳисобга олиб, қонуний енгиллик беришни сўради.\nСуд ҳайъати ҳуқуқбузар Ж. Холиқназаровга жазо тайинлашда айбини тан олганлигини, яшаш жойидан ижобий тавсифланганлигини инобатга олиб, унинг содир этган маъмурий ҳуқуқбузарлик ҳаракатини кам аҳамиятли деб ҳисоблаб, унга нисбатан Ўзбекистон Республикаси МЖтКнинг 21-моддасини қўллаб, маъмурий жавобгарликдан озод қилиб огоҳлантиришликни ва унга оид маъмурий ишни иш юритишдан тугатишликни лозим топди.\nСамарқанд вилоят маъмурий суди судъяси.\nҲУҚУҚБУЗАРЛИК – ҲАР ТОМОНЛАМА ЗАРАР


2018 йил 1 январдан хусусий нотариуслар иш бошлайдилар » Новости Узбекистана сегодня: nuz.uz\nНовости Узбекистана → ҲУҚУҚШУНОС МАСЛАҲАТИ → 2018 йил 1 январдан хусусий нотариуслар иш бошлайдилар\n08-07-2017 11:07 0 862 Рейтинг2 Чоп этиш\nХусусий нотариуслар 2018 йил 1 январдан фаолият бошлайди. Бу ҳақда “Харакатлар стратегияси” марказида ўтказилган анжуманда иштирок этган адлия вазири ўринбосари Анвар Усмонов маълум қилди.\nНодавлат нотариал идоралари иш юритишлари учун амалдаги қонунчиликка ўзгартиришлар киритилиши талаб этилади. Ҳозирда бу борада ҳам тегишли таклифлар ишлаб чиқилмоқда. Ўзгартишлар лойиҳаси ишлаб чиқилганидан кейин, у жамоатчилик муҳокамасига қўйилади.\nШунингдек, Адлия вазирлиги вакили аҳолининг нотариал идораларда узоқ навбат кутилишига оид эътирозларига тўхталди.\n– Таҳлил натижалари кўрсатдики, нотариал ҳаракатларнинг 43 фоизи турли ҳужжатларни тасдиқлаш билан боғлиқ. Амалиётда 27 турдаги ҳужжат бўйича нотариал тасдиқлаш талаб этиладиган меъёр белгиланган. Биз ҳозир шу ҳужжатларнинг барчасини инвентаризациядан ўтказдик ва уларни мажбурий нотариал тасдиқлашдан чиқариш тўғрисида Вазирлар Маҳкамасига таклиф киритдик. Яна шундай ҳужжатлар ҳам бор, масалан, аттестатлар, таълим муассасасини битирганлаги тўғрисидаги дипломлар – уларнинг нусхаларини нотариус эмас, ўша ҳужжатни тақдим этган муассасанинг ўзи ҳам тасдиқлаб бериш ҳуқуқига эга. Мана шуни ҳам ҳисобга олиш керак. Шунда аҳоли нотариусларда навбат кутиб қолмайдиган бўлади,– деди Анвар Усмонов.


Ўзбекистон пахта теримида мажбурий меҳнатдан воз кеча олдими? – CABAR.asia\nГлавная Ўзбекистон пахта теримида мажбурий меҳнатдан воз кеча олдими?\n“Ҳамкорликдан олдин бизда мажбурий меҳнатга тегишли бўлган 45 та иш бор эди. Бу йил уларнинг сони ошди. Буларнинг барчаси инсон ҳуқуқлари фаоллари, фаол фуқаролар, оммавий ахборот воситалари ва Интернетни бевосита кузатиб бориш орқали эришилган натижалардир “, – деб таъкидлади вазир ўринбосари.\n“Тизимнинг ўзгариши вақт талаб этади”\n“Тизимни ўзгартириш вақт талаб этади. Муҳими, мамлакатда сиёсий ирода бор. Лекин биз реалист бўлишимиз керак. Бу оддий муаммо эмас, одамларнинг фикрлаши ўзгариши керак, қишлоқ хўжалиги ҳам ўз навбатда модернизация талаб этади“, – дейди эксперт.\n“Пахта секторида, фермерлар ва маҳаллий ҳокимият органлари учун мажбурий бўлган буйруқ-назорат тизими ҳали ҳам сақланиб қолинган. Вилоятлар ва вилоятлар ҳокимликлари пахта етказиб бериш бўйича режалаштирилган вазифаларни амалга ошириш учун шахсан жавобгар бўлмоқда. Ва бу тизим муқаррар равишда катта ҳажмдаги мажбурий меҳнатни жалб қилиш зарурлигини сақлаб қолади. ХМТнинг “изланишлари“ Ўзбекистонда пахта соҳасининг ушбу сиёсий иқтисодни тўлиқ эътибордан четда қолдирмоқда “, – дейди Илҳомов.\n“ХМТ кузатувчилари, бошиданоқ давлат мажбурий меҳнатни йўқ қилишни истаётганини ва бунда давлатга ёрдам бериш кераклигини таъкидлаган ҳолда, Ўзбекистон бўйлаб минглаб километрларни босиб даладаги, ҳукумат қўрқувга солган, болаларни қидиришди ва уларни пахта теримига ким жўнатганини аниқламоқчи бўлишди”, – дейди эксперт.\n“Тадқиқотчи маълумотларни борича ўрганиб чиқса ва ўз ишини ҳаққоний бажарса ҳам, унинг изланишидаги сўров натижалари сўровчиларнинг сиёсатга ёки давлат сиёсати билан боғлиқ масалаларга бўлган жавобларининг, турли сабабларга кўра, кутилганлиги туфайли ҳақиқатни акс эттирмайди. Мажбурий меҳнат эса сиёсий жиҳатдан ўта нозик бўлган мавзулардан биридир“, – дейди у.\n“Ўзбекистонда ваколатхона очиш ва Ўзбекистон ҳукумати билан ҳамкорлик ва мулоқот ўрнатиш имконига эга бўлиш учун ХМТ Котибияти мамлакатдаги вазиятни баҳолашда бир муросага келиш кераклигини англаб етди“, – дейди Илҳомов.


“Сен қандай устоз бўлдинг?” | Azon.uz - Ахборот-таҳлилий портал\n“Сен қандай устоз бўлдинг?”\n11:00 15.03.2019 367\nАбдулқодир Ўзбек устоз Урфа вилояти, Сиварак туманининг бир қишлоғига ўқитувчилик қилиш учун тайинланади. Ўзи Урфанинг Ҳилван туманидан бўлган устоз, тайинлангани қишлоқ оғаси томонидан қаршиланади. “Қишлоқ уйининг бир бурчагида ўша қишлоқлик бир инсон аччиқ қаҳва (мира) тайёрлаш учун кувачада қаҳва эзарди, деб хотирлайди хожа афанди.\n– Қаҳвани завқланиб, диққат-эътиборини бир жойга жамлаб туяётган кишининг қаршисида ўтирган бошқа бир киши “Оҳҳо” дея бош чайқаб қўярди. Қаҳва туяётганлар ва “Оҳҳо” дея уни кузатаётганлар эътиборимни тортди. Бир оздан кейин кулимсираб уларни кузатаётганимни билган оға:\n– “Оҳҳа” нима экан деб қизиқяпсан-а?, деб сўради.\nҲақиқатдан ҳам қизиқаётгандим. Боз, бирор маъно ҳам беролмаётгандим. Бироз хижолатли алпозда оғага:\n– Ҳа, қизиқдим, дедим.\nҚишлоқнинг самимий ва доно оғаси табассум билан:\n– Қизиққан бўлсанг нега ўзидан сўрамаяпсан?, деди.\nЎрнимдан туриб “Оҳҳа”чи томонга бордим.\n– Бу ишингизнинг сабаби ва ҳикматини билишга ҳақим борми?, дея сўрадим.\n“Оҳҳо”чи киши менга бироз истеҳзоли қаради:\n– Ҳа!, дедим.\nУнинг чеҳрасидаги масхараомуз ифода бироз ортди. Сўнг кутилмаганда:\n– “Оҳҳа”ни билмасан,г қандай ўқитувчисан?!, деди.\nХонадагилар бироз кулишиб олди. Ҳақоратга учрасак ҳам бу сирни ўрганишимиз керак эди.\n– Билмаслик айб эмас, билишни истамаслик айб, дедим. “Оҳҳо”нинг маъносини айтинг, мен ҳам ўрганайин.\nҚишлоқлик одам ўзини ниҳоятда доно санаб бу суҳбатга шундай якун ясади:\n– Ҳа... Қаҳвани бир одам туяди. Мен “Оҳҳо” дея асосий қувватни бераман!”\nЭнди ўзингиз бир ўйланг-чи, болангиз билан гаплашаётганда унга қаҳва туйишга ёрдам берасизми ё қаҳва ҳовончасини бошига урасизми?..\nОта-онанинг болалик даври\nИнсон руҳиятининг сирларини англашга ёрдам берадиган руҳият илмининг менга ёққан жиҳати – ҳамдардликдир. Қай тарзда муносабатга киришсангиз киришинг, ҳамдардлик билан яқинлашсангиз сизга талпинишади. Хоҳ ота-ўғил, хоҳ она-қиз, хоҳ раҳбар-ходим, ким бўлишингиздан қатъий назар, ўзингизни қаршингиздаги инсон ўрнига қўйсангиз уни яхши тушунасиз. Тушунсангизгина ёрдам берасиз. Тушунмасангиз ёрдамингиз тегиши маҳол. Ҳатто тушунмай туриб ёрдам бермоқчи бўлсангиз, муаммоларни баттар чигаллаштиришингиз мумкин.\nОта-она ва фарзандлар орасидаги муносабатларнинг чигаллашувига асосий сабаблардан бири — ўзларининг ёшлик даврини унутишлари.\nБир қиз отасининг ёнига ўтирди ва “Дада, келинг сиз билан шу тасвирни томоша қиламиз” деди. Тасвирнинг дастлабки кўринишларини кузатибоқ ота қизининг мақсадини тушунди. Чунки тасвирлар ота ёшлигида бир зиёфатда ўртоқлари билан ўйин-кулгу қилганида суратга олинган эди.\nФарзандларимизнинг хатоларини муҳокама қилаётганимизда ўзимизнинг ёшлик чоғларимизни унутмаслигимиз керак. Ҳаммамиз бир пайтлари ёш бўлганмиз. Ўсмир-ўспирин бўлганмиз. “Менинг хатоларимни болам такрорламасин” деган кўп ота-онани кўрдим. Мутлақо ҳақ ва нияти яхши эканини биламан. Фақат баъзида инсон ҳаётни яшаганида ўрганади. Худди печканинг иссиқлигини қўлимизни куйдирганида билганимиздек. Эндигина оёқ чиқарган гўдак печкага яқинлашса катталар огоҳлантиради: “Тегма, у ерга борма, жииизз. Куйдиради”. Баъзи болалар бу гапларга қулоқ тутса, баъзиларининг қизиқиши ортади. Катталар бўлмаган бир пайтда печкага қўлини ёпиштиради ва аччиқ оғриқ зўридан чинқириб йиғлаган гўдак “жииизз”нинг нималигини тушунади. Энди уни ҳатто ўзингиз мажбурласангиз ҳам печканинг ёнидан ўтмайди.\nЎсмир ҳаёт нималигини деярли билмайди. Огоҳлантиришларингизга қулоқ тутмаса, демак ҳаёт давомида бошидан ўтказиб ўрганади. Баъзи инсон насиҳатдан, баъзилари эса мусибатдан англар экан. Ҳатто минг насиҳатдан бир мусибат авло эканини ўзимиз ҳам ҳаёт давомида тушиниб етдик. Зотан, зилзиладан олдин қурилган бинолар, зилзиладан кейин қурилганларидан анча заифроқ бўлади.\nОта-оналар фарзандларининг улғайиши, инсоний хислатларни ўзлаштириши, улар истагандек инсон бўлишини, ўз оёғида тик туришни тезроқ кўришни истагани учун “Қачон бу бола одам бўлади?!” деган шошилинч ва янглиш истакда бўладилар. 1-2 яшар боланинг 19-20 яшар ёш инсондай гапга киришини кутиш қанчалик нотўғри ва кулгули бўлса, ўсмирлик палласи бўлган 13-18 ёшдаги йигит-қиздан 25-30 ёшлардаги инсоннинг етуклигини кутиш шунчалик хатодир. Ота-оналар шуни ҳар доим ёдда тутишлари керак; вақт ва сабр – катта малҳам.\nЎсмирлик давридаги ёшлар умрнинг машаққатли ва бўронли жараёнидалар. Уларни тўғри йўлга бошлаш учун ота-она бўрон қўпган денгизда сузаётган кеманинг қўмондони бўлиши керак. Бу ёшдаги фарзандларингизга монолог тарзидаги насиҳатлар фойда бермайди.\nЎсмирлик ёшидаги фарзандингиз\nЭҳтиросларининг асиридир. Бу ёшлардаги болангизни ғаройиб муҳаббатлари бор. Яхши кўрадиганларини чин дилдан яхши кўради, ёмон кўрадиганларидан қаттиқ нафратланади. Ҳар қандай нарсага чин дилдан берилади. Ўлчов тушунчалари йўқ. Эҳтиросларининг ортидан тинимсиз югуради. Ишқибозлик қиладиган футбол жамоаси ёки ёқтирган қизи учун бировни дўппослашгача боради ва буни мардлик санайди. Кўчадан жанжал чиқариш, гуруҳларга бўлиниб можаролар чиқаришдан завқланади.\nҒурур ва муваффақиятга пулдан кўра жиддий аҳамият беради. Чунки ҳали пулга муҳтожлик кўрмаган. Лекин ғурури учун ўзига ва бошқаларга зарар беришдан тийилмайди. Пул сарфлаётганда ҳеч қачон ўйлаб ўтирмайди. Пул топиш машаққатини ҳис қилмагани учун, осонгина сарфлаб юборади.\nҚўли очиқ ва хайрсевар бўлади. Дўстларига ёрдам беришни, яхши нарсаларни тортиқ қилишни истайди. Ҳаммани ўзидай яхши ниятли деб ўйлагани учун тушлик дастурхони учун ҳамманинг номидан тўлашни мардлик санайди. Чунки у ҳануз ёмонларни ва манфаатпараст инсонларни кўрмагани учун ҳаммани ўзидай билади.\nТез ишонади, тез боғланади, чунки, алдамаган ва алданмаган. Танишганига икки кун бўлган инсон билан қадрдон дўст бўлади. Энг яхши дўстим ва энг ёмон душманини тез-тез алмаштириб туради. Ёқтириб қолганида дарров турмуш қуриш ҳақида орзу қила бошлайди.\nРуҳияти эҳтиросли, телба ҳиссиётлар оғушидаги боланинг бир пасда етук инсонга айланишини хоҳлаш тўғри эмас. Вақти келиб ўсмирнинг юрагидаги далғали бўрон тинади ва ўз-ўзидан у сокин, мулоҳазали ва ҳар ишга оқиллик билан ёндашадиган инсонга айланади. Бунинг учун ота-онадан сабр ва албатта волийлик илми талаб қилинади.


"Металлург" камида кучли учликда бўлиши керак?! Нега?\n9 июнь, 08:27\nСуперлигадаги танаффус сабабли клублар 17 июндан бошланадиган навбатдаги турга тайёргарлик кўришмоқда. Навбати билан клубларимизнинг иштироки бўйича тўхталиб келяпмиз ва бу гал “Металлург” ҳақида мулоҳаза юритамиз.\nБекобод жамоаси жавдалда 9-ўринда кўриниш бермоқда. Уларнинг ҳисобида 9 та ўйин, 2 ғалаба, 4 дуранг ва 3 мағлубият бор. Рақиблар дарвозасига 6 та гол уриб 10 та тўп олиб чиққан. Тўплаган очколари 10 та. Балки клубнинг ушбу натижаларидан келиб чиқиб кўпчилик жамоа ўзига мос тарзда дейишлари ҳам мумкин. Лекин биздаги маълумотларга кўра, “Металлург” ҳам бошқалар қатори бу йил маррани катта олган. Шунга таянадиган бўлсак, бу жамоа учун у қадар қониқарли эмас. Айниқса, ғалабалари жуда кам. Уларнинг иккита қолдирилган ўйини бор. 5-турда “Пахтакор”ни қабул қилиши керак эди. Бу баҳс 4 июлга кўчирилган. Шунингдек, “Олимпик” билан баҳси ҳам кечиктирилган. Ўйин ушбу ойнинг 26-санасига белгиланган.\nБиласиз, “Металлург”ни испаниялик Луисма Эрнандес бошқаряпти. Аслида у клуб академиясига бош мутахассис сифатида ўтган йили келганди. Бироқ асосий жамоанинг натижалари яхши тарафга ўзгаравермагач, раҳбарият бош мураббий Жасур Абдураимовнинг ўрниг вақтинчалик Эрнандесни тайинлашди. Унинг ишидан мамнун бўлган мутасаддилар бу йилги мавсумда ҳам клубни испаниялик мураббий бошқаришини хоҳладилар ва келишувга эришилди.\n“Металлург” чемпионатни ёмон бошламаганди. Илк турда АГМКни қабул қилиб 1:0 ҳисобида ғалаба қозонди. Кейинги турда Қаршида “Насаф” билан мардонавор кураш олиб бориб, 1:1 ҳисобида дуранг ўйнаб қайтди. 3-турда “Сурхон”ни қабул қилиб яна дуранг қайд этди – 0:0. Хуллас, шу тарзда мавсумни бошлаган бекободликлар ўз ўйинлари билан яхши таассурот қолдираётгандилар. Лекин қарасак, жамоанинг ғалабаси чўзилиб бораверди. Вазият шундай бўлдики, клуб илк ғалабасини 4 мартда қўлга киритган бўлса, иккинчи ғалабасига 17 май куни эришди. Ўз майдонида “Динамо”ни қабул қилди. Ўша учрашувда аслида бекободликлар мағлубиятга жуда ва жуда яқин туришганди. 0:1 ҳисобини ўйинга қўшиб берилган дақиқаларда иккита гол уриб ғалабага айлантиришни уддалашди. Айнан ўша ғалаба туфайли “Динамо”ни бошқарган Предраг Роган истеъфога чиқишига тўғри келганди.\n“Металлург” ўша иккинчи ғалабасига қадар дуранг ва мағлубиятли ўйинларни ўтказиб келди. “Динамо” мағлуб этилгач, Яйпанда “Нефтчи”га қарши саф тортган бекободликлар нокаутга учраб қайтдилар. Бир тур олдинги иродали ғалаба жамоани руҳлантирмагани “Нефтчи” билан баҳсда билинди. Шу куни Луисма Эрнандес жамоаси ўз дарвозасидан учта гол ўтказди ва жавоб қайтариш имконини топа олмадилар.\nУшбу клуб мана шундай натижаларни қайд этиб танаффусга чиқди. “Нефтчи”даги мағлубиятдан кейин 11-турда “Олимпик” билан ўйини қолдирилганлигини юқорида айтдик. Биздаги маълумотларга кўра, шундан кейин Луисма Эрнандес уйига – Испанияга бориб келган. Ҳозирда жамоаси билан навбатдаги баҳсга тайёргарлик кўрмоқда.\nУмуман айтганда, клубнинг натижалари ҳаминқадар бўлса-да, испаниялик мураббийнинг иш услуби, футболга қараши бўйича бошқалардан илиқ фикрларни эшитяпмиз. Яқинда жамоа аъзоларидан бири билан шу ҳақида ўзаро гаплашганимизда у ҳали Эрнандес каби ишга ёндашадиган мураббийни кўрмаганини айтди. Агар унинг кўрсатмаларини тўлиқ бажарадиган бўлсак, “Металлург” камида кучли учликда бўлиши кераклиги ҳақида ҳам таъкидлади. Агар шундан келиб чиқадиган бўлсак, у ҳолда футболчиларга мураббийнинг истакларини амалга татбиқ этишда ижролари етишмаётган бўлиши мумкин.\nЙил бошида таркибда катта ўзгаришлар ҳам бўлди. Раҳбарият селекцияни барвақт бошлаган ҳолда бошқалардан кўра таркибини эртароқ тўлдирди. Ўзлари хоҳлаган футболчилар билан шартномалар имзоланди. Ана шундай футболчилардан бири Забиҳилло Ўринбоев бўлиб, лекин ҳозирча бу ҳужумчи Суперлига доирасида 9 та ўйинда майдонга тушиб ҳали гол ура олгани йўқ.\nДарвоқе, яқинда клубнинг содиқ ўйинчиларидан бири – Зоҳид Абдуллаев фаолиятини якунлаганини эълон қилди. Ёзги селекцияда Эрнандес таркибда ўзгаришга қўл урадими-йўқми, буни ўзининг фалсафасидан келиб чиқиб амалга оширса керак. Испаниялик мутахассисни янада яхшироқ билишимиз, нималарга қодирлигини, ўзи истаган ўйин услубини кўришимиз учун унга яна вақт кераклиги яққол аён. Раҳбарият ҳам шундай фикрда бўлса керак!


Фарҳод Абдумавлоновга овоз беринг!\n13 февраль, 2018, 12:03 1375\nХабарингиз бор, шу йилнинг 1-11 феврал кунлари Хитой Тайпейида футзал бўйича Осиё чемпионати бўлиб ўтди. Унда Ўзбекистон терма жамоаси ҳам муносиб иштирок этиб, якунда 3-ўринни эгаллаган ҳолда бронза медалларига эга чиқди.\nОФК расмий сайти эса мазкур турнирда киритилган энг чиройли голни аниқлаш борасида мухлислар ўртасида сўровнома ўтказмоқда.\nЭътиборлиси, мазкур сўровномада ҳамюртимиз Фарҳод Абдумавлонов ҳам ўрин эгаллаган. Фарҳоднинг гуруҳ босқичи 3-тури доирасида Япония дарвозасига киритган голи турнирнинг энг чиройли голи учун даъвогарлик қилмоқда.\nУшбу ҳавола орқали ҳамюртимизни қўллаб-қувватлашингиз мумкин.


Volkswagen экологик қоидабузарликлар учун 15 млрд доллар сарфлайди\n08:30 / 28.06.2016\nҒарб ОАВ Volkswagen компанияси ва АҚШ ҳукумати "дизель можароси" бўйича келишувга эришганларидан хабар топдилар. Келишувга кўра, немис автоконцерни экологик меъёрларни бузганлик учун 14,7 млрд доллар тўлаши керак.\nVW 10 млрд долларни таъмирлашга ёки АҚШда сотилган, экологик синовларни четлаб ўтишга дастурлаштирилган 475 мингта машинани сотиб олишга сарфлайди. Бундан ташқари, компания "носоз" машиналар эгаларига 10 минг доллардан тўлайди.\nAssociated Press ахборот агентлигининг таъкидлашича, Volkswagen ва АҚШ ҳукумати ўртасида келишув айни вақтда Сан-Франциско федерал судида кўрилмоқда.\nЭслатиб ўтамиз, VW атрофидаги можаро ўтган йил сентябрда АҚШ атроф-муҳитни муҳофаза қилиш агентлиги компанияни зарарли газларнинг атроф-муҳитга чиқарилиши бўйича синовлар натижаларини қалбакилаштиришда айблагандан кейин авж олди.


Қози ўғрини қандай фош қилди? – ТАФСИЛОТ\nЖумбоқ 2 comments 764 марта кўрилган\nҚози ўғрини қандай фош қилди?\nҚадимда бир киши бозордан сигир сотиб олади ва уйига олиб келиб томорқасидаги қозиққа боғлаб қўяди. Ўзи эса бироз дам олиш мақсадида уйига кириб ётиб ухлаб қолади. Шу пайт бир ўғри келиб сигирни ўғирлаб кетади. Кўп ўтмай ҳалиги одам уйғонади. Қарасаки сигир йўқ. Одамлардан суриштира-суриштира тезда ўғрининг изига тушади ва бир манзилда уни қувиб етади:\n— Ҳой, менинг сигиримни қаёққа олиб кетаяпсиз? — дейди сигирнинг эгаси.\n— Сигир меники, одамга туҳмат қилманг, — дея ёлғон-яшиқ сўзлар билан муттаҳамлик қила бошлайди.\nИкки ўртада жанжал-тўполон кўтарилади. Одамлар аралашуви билан иш қозининг ҳузурида ҳал этиладиган бўлди. Қозининг ҳузурида ҳам икки томон бир-бирларини айблашни давом эттирибди. Шунда қози бир савол билан ўғрини фош қилади?\nҚози ўғрига қандай савол беради?\nКалит сўзлар: бозор, жумбоқ, сигир, ўғри, қози\nСигирни қачон сотиб олганини сўраган. Чунки қози сигирни бўйнида янги арқонни кўрган, сигир сотган одам ўз арқонини олиб қолади, сигирни соиб олган эса янги арқон олади.\nСигирни аввалги эгасини сўрайди.


Кўзларингиз саломатлигингиз ҳақида гапириб бериши мумкин – Mulohaza.uz\nКўзлар нафақат кўнгил ойнаси балки соғлиғингиз кўзгуси ҳамдир. Танамиздаги муаммоларни оғриқ тургунча билмаслигимиз мумкин, аммо кўзларимизга эътиборлироқ бўлсак бунинг уддасидан чиқишимиз имкони мавжуд. Қуйида сизга тақдим этадиган маълумотларимиз турли касалликларни илк босқичларидаёқ аниқлашда сизга кўмаклашишига умид қиламиз!\nСалқиган кўз ости қопчалари\nКўз остининг салқиб шишиб қолиши шамоллаш белгиси, агарда шиш қайтмаса балки катталашаётган бўлса шифокорга учрашиш керак. Бу хавфли ўсма касалликларидан дарак бераётган бўлиши мумкин.\nАгар сизнинг қошларингиз тўкилишни бошласа бу сизда ёд етишмаётганидан дарак беради.\nКўзингиз тиниб кетиши\nБу одатда жиддий мигрень бошланаётгани белгисии. Бунда кўз олдингиздаги тасвир хиралашиб, улар гўё қимирлаётгандай аниқ бир предметни англашга қийналиб қолишингиз мумкин. Яна айни вақтда сизда бош оғриғи ҳам кузатилади. Шамоллашга, оғриқ қолдирувчи воситалардан фойдаланган ҳолда, бироз дам олишингиз керак бўлади.\nКўзларингизнинг оқ жойлари доимий пушти ёхуд қизғиш тусда бўлиши бу асаб тизими билан боғлиқ муаммолардан, аллергиядан дарак бериши ҳам мумкин. Сизда мавсумий балки баъзи бир гул ҳиди ёки маҳсулотларга аллергия бўлса ҳам кўзлар шундай белги беради.\nКўриш қобилиятини кутилмаганда йўқотиш\nБирдан кўрмай қолиш ҳолати инсульт белгиси. Инсульт даврида қон мияга етиб бормай қоннинг доимийлиги бузилади ва бу вақт икки хил кўрлик ҳолати юзага келади. Маълум вақтга – кўз олдининг қоронғиликда қолиши, баъзан икки кўзда ҳам кўз нурининг йўқотилиши кузатилади.\nКўз олдингиздаги тасвир хиралашуви\nБу айнан чарчоқдан эканини рад эта олмайсиз. Компутердан фойдаланганда экран ёруғлигини пастроқ даражада ушлашингизни тавсия этардик.\nКўзларингиздаги ачишиш хиссини туйсангиз, улардаги ёш потоки бузилган бўлиши эҳтимоли мавжуд. Бу жиддий ҳолат бу артритдан ҳам дарак бериши мумкин.\nҚорачиғ катташиб бутун кўз қорайиши мумкин. Бундай ҳолат одатда юрак ҳуружи олдидан юз беради.\nКўпчилик катта ёшли инсонлар катаракта хасталигидан азият чекадилар. Албатта, кўз нури борасида дастлаб ҳеч қандай ўзгариш сезмаслигингиз мумкин, бироқ кўзлар бошқача кўринишда эканлиги яққол сезилади. Кўзнинг юқори қисми туманли, хира, кулранг тус ола бошлайди. Булутли кўзлар кўз аномалияси соҳасида кенг учровчи ҳолатлардан.\nСарғиш кўзлар одатда ўт қопининг аҳволи яхши эмаслигидан дарак беради.Бу яна ўз ўрнида жигар етишмовчилигидан ҳам юзага келади.\nҚандли диабет билан оғрувчи инсонлар айниқса кўришнинг хиралашувига эътиборли бўлишлари керак, чунки бу уларда қанд миқдорининг ошиб кетганлигидан дарак бераётган бўлади.\nКўз ва қовоқ қисмида оғриқли босим\nАгар бу нарса доимий равишда кузатилаверса, бу кучли стресс ва уйқунинг етарли даражада эмаслигидандир. Бу яна кофеин ва сунъий ширинлик ўрнини босувчи маҳсулотлардан кўп мқидорда истеъмол қилиш оқибатида ҳам юзага келади.\nКўз рангининг ўзгариши\nЎз рангини ўзгартирувчи кўзларнинг кўз тўр пардаси жароҳатланган бўлиши мумкин. Бундай ҳолатни Ваарденбург синдроми билан оғриган ва нейрофиброматоз невр тўқималари ўсимталаридан ҳам бўлиши мумкин.\nКўрилган : 1 008